qundao/data-zh-poetry huggingface dataset:
闻洪稚存入关却寄·其二
作者：杨芳灿
朝代：清

鸡竿诏向九天颁，郑重君恩特赐环。传到好音先破涕，悬知小别未摧颜。朝搜断碣穷沙碛，夜听清笳度雪山。万里只如庭户近，轺车聊当采风还。上书慷慨岂沽名，愿效涓埃答圣明。宣室旧曾徵贾傅，谠言今已念班生。亲知预拟联裙屐，边徼行看洗甲兵。见买夫须营钓艇，沧江稳卧颂升平。湖山佳处尽相羊，蟹舍渔村认故乡。筑室且教泥水蔽，著书合付子孙藏。羁魂恐尚依铜柱，归梦时应到玉堂。愧我浮沈销志节，白头颜驷乞为郎。
闻洪稚存入关却寄·其四
作者：杨芳灿
朝代：清

湖山佳处尽相羊，蟹舍渔村认故乡。筑室且教泥水蔽，著书合付子孙藏。羁魂恐尚依铜柱，归梦时应到玉堂。愧我浮沈销志节，白头颜驷乞为郎。
高阳台·又题梦隐词
作者：杨芳灿
朝代：清

散帙消愁，支琴送日，一番惆怅谁怜。殢酒怀人，思量往事如烟。吟魂合伴梨云住，醒春愁、莫近啼鹃。向翩翩，蝴蝶前身，悟到诗禅。繁华弹指春明梦，把三分尘土，轻换流年。绿遍西泠，楼前春水浮天。镜塘香冷蘋花瘦，掩乌篷、雨外閒眠。任飘零，一枕瞢腾，都付游仙。
高阳台·新秋息园晚眺
作者：杨芳灿
朝代：清

小雨催凉，微云弄晚，一庭秋色澄鲜。茶具携来，呼童试瀹清泉。绕廊静听风瓯语，澹吟怀、句可通禅。记前番，药甲开时，曾放觥船。閒阶几簇秋花瘦，倚玲珑小石，分外幽妍。垂柳多姿，萧疏已惹愁烟。林莺总惜春红老，到秋蝉、绿也堪怜。正销凝，新雁行行，又过楼前。
高阳台·江亭感旧
作者：杨芳灿
朝代：清

山色零青，土花剩碧，苍凉亭榭重过。泥雪行踪，能禁几度销磨。梨魂絮影迷离极，认前尘、比梦还讹。绕回廊，断尽柔肠，燕子只么。青衫我自伤憔悴，怪红羞粉涩，一样蹉跎。风飏残花，无端吹荡帘波。西陵翠烛知何处，渺天涯、斜照关河。恨无情，春水林塘，弄影罗罗。
鹊桥仙·初冬
作者：杨芳灿
朝代：清

遥山欲瞑，浓阴犹滞，雁唳一声云湿。初冬时候恁温和，好换却、单衣白袷。茶瓯浮绿，墨池泛紫，写得香笺一摺。轻雷细雨似残春，只多了、半庭黄叶。
鹊踏枝
作者：杨芳灿
朝代：清

锦瑟无端移玉柱。客鬓萧疏，弹指华年误。婪尾酒寒杯懒举。劝人空费流莺语。试看小园桃李树。嫩绿阴阴，一抹朝烟护。花片似知春去处。随风万点寻春去。
齐天乐 三弟寄椒珠并蜀笺数种赋此二阕示之 其二
作者：杨芳灿
朝代：清

文鳞六六巴江到，蛮笺百番相赠。海藻输华，溪藤让滑，幅幅琉璃光瑩。粉痕红凝。更染透桃花，十分妍靓。韵事流传，锦官城外薛涛井。宫中晓寒曾赋，衍波题未了，仙梦催醒。冶习销磨，香词零落，不似当年吟兴。旧游追省。把袍袄留题，遍钞还剩。待仿银钩，拨灯销夜永。
齐天乐 其一 三弟寄椒珠并蜀笺数种赋此二阕示之
作者：杨芳灿
朝代：清
体裁：词

申椒密缀骊珠颗，玲珑是谁呈巧。郁烈盈怀，匀圆在握，雅称骚人襟抱。奇芬缭绕。似颂过灵花，酌来春醥。佩作香璎，辟邪不用铸刚卯。休嫌幻成圆相，当风偏逆鼻，生性孤峭。兰是同心，桂原共气，风格自怜差老。禅机悟早。爱百八牟尼，一般香妙。證人闻思，带些辛味好。
齐天乐·三弟寄椒珠并蜀笺数种赋此二阕示之
作者：杨芳灿
朝代：清

申椒密缀骊珠颗，玲珑是谁呈巧。郁烈盈怀，匀圆在握，雅称骚人襟抱。奇芬缭绕。似颂过灵花，酌来春醥。佩作香璎，辟邪不用铸刚卯。休嫌幻成圆相，当风偏逆鼻，生性孤峭。兰是同心，桂原共气，风格自怜差老。禅机悟早。爱百八牟尼，一般香妙。證人闻思，带些辛味好。文鳞六六巴江到，蛮笺百番相赠。海藻输华，溪藤让滑，幅幅琉璃光瑩。粉痕红凝。更染透桃花，十分妍靓。韵事流传，锦官城外薛涛井。宫中晓寒曾赋，衍波题未了，仙梦催醒。冶习销磨，香词零落，不似当年吟兴。旧游追省。把袍袄留题，遍钞还剩。待仿银钩，拨灯销夜永。
齐天乐·其二
作者：杨芳灿
朝代：清
体裁：词

文鳞六六巴江到，蛮笺百番相赠。海藻输华，溪藤让滑，幅幅琉璃光莹。粉痕红凝。更染透桃花，十分妍靓。韵事流传，锦官城外薛涛井。宫中晓寒曾赋，衍波题未了，仙梦催醒。冶习销磨，香词零落，不似当年吟兴。旧游追省。把袍袄留题，遍钞还剩。待仿银钩，拨灯销夜永。
齐天乐·夜来香
作者：杨芳灿
朝代：清

纱棂月上玲珑影，幽怀不禁枨触。似有香来，不知花处，叶色隔帘微绿。芳丛几簇。爱人定风微，麝薰吹足。素女多情，空中也为撒金粟。追凉最宜露坐，傍垂萝低蔓，冷翠如幄。碧玉娉婷，绿珠娇小，相对黛眉双蹙。明河络角。只可惜凉宵，漏声催速。漫展蕉笺，谱新词一曲。
齐天乐·柝声
作者：杨芳灿
朝代：清

是谁散打虾蟆鼓，声声恰环邻屋。逗破黄昏，敲残白晓，不管离人眠熟。跳珠撒菽。似玉虎牵丝，桐鱼呼粥。记否当场，筝琶滚遍六州曲。严城曾伴刁斗，正边烽夜警，急响相续。旧事心惊，长途耳倦，孤枕那禁枨触。更阑转促。又搀入寒鸡，数声咿喔。催堕镫花，背人红簌簌。
齐天乐·珍珠兰
作者：杨芳灿
朝代：清

疏花隐叶浑难认，清宵露痕微泫。细袅冰丝，斜穿翠缕，瑟瑟宝珠成串。兜娘试剪。爱插向兰云，倚风轻颤。一斛楼东，向人憔悴诉清怨。疏帘刚逗新月，坐来冰簟滑，漏箭初转。乍觉生香，如闻吹息，惯惹离人肠断。愁深梦浅。问碧影纤纤，甚时重见。剩有清芬，夜凉浮茗盌。
齐天乐·珍珠兰
作者：杨芳灿
朝代：清
体裁：词

疏花隐叶浑难认，清宵露痕微泫。细袅冰丝，斜穿翠缕，瑟瑟宝珠成串。兜娘试剪。爱插向兰云，倚风轻颤。一斛楼东，向人憔悴诉清怨。疏帘刚逗新月，坐来冰簟滑，漏箭初转。乍觉生香，如闻吹息，惯惹离人肠断。愁深梦浅。问碧影纤纤，甚时重见。剩有清芬，夜凉浮茗碗。
齐天乐·茉莉
作者：杨芳灿
朝代：清

琼田万朵仙云堕，名花幻成奇绝。玉骨竛竮，冰魂缥缈，不识人间炎热。看来总别。似梦入瑶台，月华如雪。未信炎州，出尘有此好标格。碧纱橱畔销暑，玉壶曾贮处，一样瑩彻。冷艳疑销，空香欲化，频向枕函边觅。仙姿谁匹。怕素柰青栀，比来差劣。澹到无言，满庭凉露白。
齐天乐·茉莉
作者：杨芳灿
朝代：清
体裁：词

琼田万朵仙云堕，名花幻成奇绝。玉骨竛竮，冰魂缥缈，不识人间炎热。看来总别。似梦入瑶台，月华如雪。未信炎州，出尘有此好标格。碧纱橱畔销暑，玉壶曾贮处，一样莹彻。冷艳疑销，空香欲化，频向枕函边觅。仙姿谁匹。怕素柰青栀，比来差劣。澹到无言，满庭凉露白。
齐天乐·铃声
作者：杨芳灿
朝代：清

耳鸣不是闻鼙铎，铃声晚来凄警。古堠烟寒，空槽月落，一片宫商相应。清圆入听。更似怨如愁，助人销凝。夜雨唐宫，千年恨事劫灰冷。花丛旧游堪忆，绾风绒索动，香梦初醒。鹦母帘前，猧儿帐底，不是者般情景。千回记省。问飘荡行踪，甚时方定。伴我心旌，共摇春夜永。
齐天乐·雪夜排闷
作者：杨芳灿
朝代：清

海神惯作鱼龙戏，漫空六花零乱。细刻圆冰，轻研碎玉，装点谁家池馆。帘丝串断。爱脉脉如尘，当庭吹满。一曲新歌，衍波笺纸付萧贯。青灯掩冉如豆，拥裘孤坐处，更箭频转。莲子杯空，芦花被薄，无分酒香裀暖。凄凉谁管。便忆起天涯，两三吟伴。冻合江云，夜深离梦远。
东风第一枝·癸亥元旦喜雪，邀纫兰同作
作者：杨芸
朝代：清

凤蜡烧残，鹅笙炙罢，艳雪珑珑催曙。画阑玉戏争妍，粉镜梅妆添妩。裁云剪水，才幻出、满庭花雾。怪谢家、摹拟难工，唤作因风吹絮。正百福、香奁索句。更七宝、琳华堪赋。压枝琼蕊齐开，按拍霓裳试舞。银篝斜倚，恰一缕、麝薰微炷。认迷离、空外春痕，只在六花多处。
临江仙 其一 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得深闺邀女伴，相逢又早初春。愔愔小语伴黄昏。茶烟青绕榻，帘影绿于云。行向花阴同觅句，擘笺细写回文。最怜小妹太憨生。戏拈双蛱蝶，替样画罗裙。
临江仙 其七 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得异书曾赌读，分灯同傍妆台。就中谁似谢娘才，暗将难字识，故意教人猜。珍重宝函装玳瑁，牙签甲乙亲排。红钤小篆压香煤。书逋偿未了，相约典金钗。
临江仙 其三 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得踏青期近也，漫空朝雨生寒。故园迢递隔烟峦。芜香门外路，引梦到江干。尘满湘琴怜寂寞，天涯春事初阑。殷勤拂袖更重弹。思归三十曲，双琐玉连环。
临江仙 其九 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得髫年携手处，红桥画舫蓉湖。别来兰讯未曾疏。新词笺百幅，错落赠明珠。竹北花南香伴少，近时标格谁如。清心一片映冰壶。顾家新妇好，得似小姑午。
临江仙 其二 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得梦回依角枕，文窗微袅晴丝。关情最是五更时。海棠风一剪，寒暖早莺知。螺子轻研深浅黛，起来慵画双眉。日痕红过曲阑迟。雏鬟持粉箑，微笑索题诗。
临江仙 其五 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得才逢樱笋候，生怜瘦减桃花。从教闲日好邀遮。敲残雕玉局，斗尽郁金芽。窣地薄寒风料峭，博山残篆斜斜。称身衫袖剪轻霞。卷帘迎宿燕，凭槛数昏鸦。
临江仙 其八 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得针神同学绣，绣床恰并香肩。天生慧性可人怜。翻新花样巧，枝叶十分妍。傍舍济尼邀礼佛，玉炉小炷檀烟。买丝辛苦绣金仙。庄严瞻法相，十指见青莲。
临江仙 其六 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得追凉风拂鬓，曲池细漾明流。围香画阁似扁舟。露依红万柄，清韵到茶瓯。掩映铢衣纨扇小，窥人新月如钩。碧山烟暝雨初收。妒罗云影薄，空外一痕秋。
临江仙 其十 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得长宵妆阁畔，素蟾才上雕栊。明螺槅子一灯红。玉梅初破蕊，香影最玲珑。斗酒频拈蕉叶盏，腮窝早晕芙蓉。兜靴微步小庭中。迟眠贪坐月，薄醉爱临风。
临江仙 其十一 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得飞琼辞我去，潞河烟月归艭。苦吟金缕对银缸。清思抽乙乙，红泪滴双双。闻道常仪初嫁了，瑶台环佩琤瑽。何时话雨□□窗。寒衾颠倒梦，枫落忆吴江。
临江仙 其十二 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得酿寒过二月，更阑石叶香焦。闲将韵字带愁挑。寄情凭绿绮，缄怨付红绡。拾翠寻香怀旧侣，汀洲何处兰苕。天青海碧路迢迢。不应耽慧业，此恨几时消。
临江仙 其四 同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得笔床香一瓣，轻笼檀晕凄迷。怜花书遍懊侬题。伶俜花外立，横影上春衣。向晚琼奁妆半懒，嫩凉障袖风低。送春特到绿窗西。多情留月住，疏柳夜乌啼。
临江仙·同纫兰四妹作，即呈雪兰大姊、蘅芳、蓉岑两妹，并怀顾羽素表妹，无锡王畹兰五妹
作者：杨芸
朝代：清

记得深闺邀女伴，相逢又早初春。愔愔小语伴黄昏。茶烟青绕榻，帘影绿于云。行向花阴同觅句，擘笺细写回文。最怜小妹太憨生。戏拈双蛱蝶，替样画罗裙。记得梦回依角枕，文窗微袅晴丝。关情最是五更时。海棠风一剪，寒暖早莺知。螺子轻研深浅黛，起来慵画双眉。日痕红过曲阑迟。雏鬟持粉箑，微笑索题诗。记得踏青期近也，漫空朝雨生寒。故园迢递隔烟峦。芜香门外路，引梦到江干。尘满湘琴怜寂寞，天涯春事初阑。殷勤拂袖更重弹。思归三十曲，双琐玉连环。记得笔床香一瓣，轻笼檀晕凄迷。怜花书遍懊侬题。伶俜花外立，横影上春衣。向晚琼奁妆半懒，嫩凉障袖风低。送春特到绿窗西。多情留月住，疏柳夜乌啼。记得才逢樱笋候，生怜瘦减桃花。从教闲日好邀遮。敲残雕玉局，斗尽郁金芽。窣地薄寒风料峭，博山残篆斜斜。称身衫袖剪轻霞。卷帘迎宿燕，凭槛数昏鸦。记得追凉风拂鬓，曲池细漾明流。围香画阁似扁舟。露依红万柄，清韵到茶瓯。掩映铢衣纨扇小，窥人新月如钩。碧山烟暝雨初收。妒罗云影薄，空外一痕秋。记得异书曾赌读，分灯同傍妆台。就中谁似谢娘才，暗将难字识，故意教人猜。珍重宝函装玳瑁，牙签甲乙亲排。红钤小篆压香煤。书逋偿未了，相约典金钗。记得针神同学绣，绣床恰并香肩。天生慧性可人怜。翻新花样巧，枝叶十分妍。傍舍济尼邀礼佛，玉炉小炷檀烟。买丝辛苦绣金仙。庄严瞻法相，十指见青莲。记得髫年携手处，红桥画舫蓉湖。别来兰讯未曾疏。新词笺百幅，错落赠明珠。竹北花南香伴少，近时标格谁如。清心一片映冰壶。顾家新妇好，得似小姑午。记得长宵妆阁畔，素蟾才上雕栊。明螺槅子一灯红。玉梅初破蕊，香影最玲珑。斗酒频拈蕉叶盏，腮窝早晕芙蓉。兜靴微步小庭中。迟眠贪坐月，薄醉爱临风。记得飞琼辞我去，潞河烟月归艭。苦吟金缕对银缸。清思抽乙乙，红泪滴双双。闻道常仪初嫁了，瑶台环佩琤瑽。何时话雨□□窗。寒衾颠倒梦，枫落忆吴江。记得酿寒过二月，更阑石叶香焦。闲将韵字带愁挑。寄情凭绿绮，缄怨付红绡。拾翠寻香怀旧侣，汀洲何处兰苕。天青海碧路迢迢。不应耽慧业，此恨几时消。
临江仙·夏夜偶成用宋词韵
作者：杨芸
朝代：清

袅袅轻风吹竹树，依稀天际闻笙。未秋先已送秋声。愁人偏易感，无语怨深更。捲起疏帘看夜色，一钩残月空庭。银河淡淡断云横。蕉衫烟漾碧，凉影闪流萤。
南歌子·月夜病怀书感
作者：杨芸
朝代：清

匀泪偎珊枕，寻诗拂锦笺。夜凉如水浸明帘。低漾一层花影一重烟。兰露飘残月，桐阴罨画檐。药炉声沸夜无眠。只觉年年多病是秋天。
卜算子·表姑秦丈兰台
作者：杨芸
朝代：清

红蓼逐风开，黄叶因风起。燕子无情也解愁，絮语秋生矣。漠漠露凝空，寂寂帘垂地。试掩屏山数漏声，领略秋滋味。
声声慢·三月望前一日，纫兰妹招同雪兰大姊、蘅芳三妹暨畹兰五妹看海棠，赋此索和。
作者：杨芸
朝代：清

明波皱碧，纤雨飘香，佳游好是今朝。腻粉嫣红，间园共斗春娇。朦胧海棠睡醒，试新妆、艳态难描。帘影外，看几丝垂柳，绿到无聊。知否韶华晼晚，怕流莺、憔悴坐老花梢。昨夜阑干，厌厌瘦尽香桃。相看共饶乡思，话家山、烟水迢遥。风正紧，任飞红、吹过小桥。
大江东去·二乔观兵图，用坡仙韵
作者：杨芸
朝代：清

英风侠气，笑蛾眉也似，江南人物。妆罢韬钤书对展，绿字香生椒壁。手握灵珠，胸藏慧剑，俊眼光如雪。同心借箸，奇哉儿女人杰。难得姊妹齐肩，环姿相照，并蒂双花发。一缕炉烟喷鹊尾，仿佛阵云明灭。人已飞仙，事经尘劫，凋尽姮娥发。抽觞吊古，吴宫何处新月。
如梦令·前题
作者：杨芸
朝代：清

隔院黄鹂声近。午梦瞢腾初醒。放下水晶帘，一帐明波相映。无定。无定。飞絮游丝交影。
定风波·梁溪诗冢图
作者：杨芸
朝代：清

画里家山碧一痕。亭亭瘦影远连云。万点落花红似雨。香土。此间真合葬诗魂。终古灵光长不灭。残碣。定生金字照苔纹。哀壑无光泉暗泻。深夜。凄凉鬼语唱秋坟。
扫花游·绿阴
作者：杨芸
朝代：清

嫩晴台榭，渐翠幄阴阴，障来如许。新凉初度。记前宵曾洒、绿天疏雨。午梦圆时，庭院昼长无暑。微吟处。觉静里冷香，飞上诗句。弹指春已暮。只巷尾笼青，檐牙泻露。年华暗数。更云暖烟昏，几回延伫。觅遍馀香，一片愁迷空庑。浑不语。正斜阳、浓妆那树。
探春慢·春晓赋春声
作者：杨芸
朝代：清

漏箭初残，芸窗渐晓，春声百种先应。瑶鼎香消，画楼人倦，睡起峭寒犹凝。回廊帘尽卷，听穿绿、雏莺声近。草芽青遍芳郊，春晓几番花信。脉脉闲愁无据，更谁倚玉箫，催递吟兴。阑畔娇莺，梁间憨燕，软语商量不定。一树香桃艳，乍仿佛、明妆端正。戛触金铃。却愁薄暮风紧。
江神子·陈雪兰大姊幽篁团扇图
作者：杨芸
朝代：清

数丛修竹净娟娟。戛明轩。露珠圆。满院凉烟、如水浸檀栾。正是玉人凝伫处，秋影瘦，不胜寒。六铢衣薄飏轻纨。晚妆残。思无端。移得一痕、浓翠上眉山。飘渺仙姝天际想，标格在，绿云间。
洞仙歌·姑母邹夫人邀赏桂花
作者：杨芸
朝代：清

明蟾屋角，照清阴如画。罗袖飘来暗香惹。爱叶分蛾绿，蕊染宫黄，端相处，可是广寒飞下。晶帘刚半捲，红酿频倾，却忆江南共情话。仿佛小山秋，露脚吹凉，看金粟、垂垂低亚。且把盏、花前尽俄延，怕回首、堂东星辰昨夜。
洞仙歌·题雪艳图
作者：杨芸
朝代：清

琉璃窗牖，爱横斜瘦影。小伴花鬘晚妆靓。看玉烟、染梦翠羽迷愁，微茫里，寒压一阑香眠。珠芽才半坼，待画双娥，低镜玲珑巧相映。晓角暮轻吹、冻雀声中，好约住、小楼春信。算标格、真应住瑶京，看银地、无尘兔华千顷。
浣溪沙 其一 花院奉觞
作者：杨芸
朝代：清

柳影风丝拂绮兰。持觞争奉北堂欢。鹊炉香暖绣屏闲。小院轻寒偎碧树，胆瓶新水映红兰。不禁惆怅忆家山。
浣溪沙 其七 石溪鸥伴
作者：杨芸
朝代：清

曲曲林扉枕浅流。中吴烟水淡宜秋。盟芦合伴旧沙鸥。风急石桥飞木叶，暝生柳浦隐渔舟。晚晴听彻采菱讴。
浣溪沙 其三 柘塘春步
作者：杨芸
朝代：清

微步方塘印浅泥。软风吹皱碧玻璃。苔痕延绿上雨矶。萍叶凉生春渚静，芹丝香润水云低。俊游曾到若耶溪。
浣溪沙 其九 烟陇探梅
作者：杨芸
朝代：清

野陇寒梅斗淡妆。寻诗茸帽染新霜。是谁轻剪白霓裳。残月笼烟啼翠羽，春星照梦隔银墙。短篱风细出疏香。
浣溪沙 其二 草堂觅句
作者：杨芸
朝代：清

记取文窗觅句迟。浅寒吹户落花时。更无人处耐寻思。旋拂香笺书艳字，漫拈红豆谱乌丝。未妨闲事早莺知。
浣溪沙 其五 苏山秋望
作者：杨芸
朝代：清

晴日登临望远赊。石林开遍瘦松花。闲看野鸟落云沙。淡写蚕眉横晓黛，寒拖鱼尾散朝霞。杖藜归去葛巾斜。
浣溪沙 其八 牛坳吹笛
作者：杨芸
朝代：清

牛背斜阳黯淡红。长云弄晚渺天空。醉霜浅叶落丹枫。一笛孤秋横绿野，半山疏籁聚烟松。苍寒乔木画图中。
浣溪沙 其六 蕉阴茗话
作者：杨芸
朝代：清

小坐苔茵伴翠翘。几丛秋影写芭蕉。煮茶声里话无聊。凉沁花瓷浮绿雪，香分云叶裹红绡。一痕新月小窗寮。
浣溪沙 其十 稻田听水
作者：杨芸
朝代：清

绿满平畴野色侵。泠泠石溜响疏林。幽人蜡屐爱行吟。瓜架凉多含宿雨，稻塍香重护轻阴。一陂浅翠暝烟沉。
浣溪沙 其四 桐屋读书
作者：杨芸
朝代：清

百尺高桐坠绿鲜。琐窗曾共理芸编。双珠争说孟家贤。露暝疏帘凉似水，叶低幽幌碧于烟。青衫消瘦傍吟蝉。
浣溪沙·前题
作者：杨芸
朝代：清

双燕归来语不休。风前柳絮弄轻柔。梨花更作十分愁。斗草池塘何寂寞，伤春人倦懒梳头。任他红日上帘钩。
浣溪沙·花院奉觞
作者：杨芸
朝代：清

柳影风丝拂绮兰。持觞争奉北堂欢。鹊炉香暖绣屏闲。小院轻寒偎碧树，胆瓶新水映红兰。不禁惆怅忆家山。记取文窗觅句迟。浅寒吹户落花时。更无人处耐寻思。旋拂香笺书艳字，漫拈红豆谱乌丝。未妨闲事早莺知。微步方塘印浅泥。软风吹皱碧玻璃。苔痕延绿上雨矶。萍叶凉生春渚静，芹丝香润水云低。俊游曾到若耶溪。百尺高桐坠绿鲜。琐窗曾共理芸编。双珠争说孟家贤。露暝疏帘凉似水，叶低幽幌碧于烟。青衫消瘦傍吟蝉。晴日登临望远赊。石林开遍瘦松花。闲看野鸟落云沙。淡写蚕眉横晓黛，寒拖鱼尾散朝霞。杖藜归去葛巾斜。小坐苔茵伴翠翘。几丛秋影写芭蕉。煮茶声里话无聊。凉沁花瓷浮绿雪，香分云叶裹红绡。一痕新月小窗寮。曲曲林扉枕浅流。中吴烟水淡宜秋。盟芦合伴旧沙鸥。风急石桥飞木叶，暝生柳浦隐渔舟。晚晴听彻采菱讴。牛背斜阳黯淡红。长云弄晚渺天空。醉霜浅叶落丹枫。一笛孤秋横绿野，半山疏籁聚烟松。苍寒乔木画图中。野陇寒梅斗淡妆。寻诗茸帽染新霜。是谁轻剪白霓裳。残月笼烟啼翠羽，春星照梦隔银墙。短篱风细出疏香。绿满平畴野色侵。泠泠石溜响疏林。幽人蜡屐爱行吟。瓜架凉多含宿雨，稻塍香重护轻阴。一陂浅翠暝烟沉。
清平乐·榆钱
作者：杨芸
朝代：清

东君暴富。铸出青无数。砌角苔花圆欲妒。认是谁家宝树。日斜片片争飞。随风点上春衣。换得半囊莺粟，买他一笑蔷薇。
清平乐·纳凉柬雪兰姊
作者：杨芸
朝代：清

茶香浥浥。花乳盈瓯碧。露脚如烟吹袖湿。天淡星痕欲滴。胡床滑簟凉生。睡馀忽听瓶笙。仿佛一池秋雨，风吹万柄荷声。
渡江云·为虎观二丈题梅梁渔隐册
作者：杨芸
朝代：清

旧游何处觅，冰绡尺幅，淡碧写湖天。湖平诗意远，觅个青蓑，小艇泛凉烟。生香不断，访梅花、戴雪庐边。有数点、素鸥迎棹，仿佛石湖仙。那年。鲈乡村树，遂得初衣，佳景堪留恋。须重向、溪阴种柳，岸曲栽莲。一帆遥指潇湘浦，忆吴艭、听雨闲眠。燃楚竹、且分石鼎清泉。
点绛唇
作者：杨芸
朝代：清

虬箭叮咚，一天凉晕惊秋□。卷帘新月。花影玲珑人。细数归期，又近重阳节。愁如结。满城风色。砧杵催寒急。
点绛唇·己未清明前一日，寄顾羽素表妹书赋此，即书于后
作者：杨芸
朝代：清

画阁无人，深深窣地筠帘下。烛花红却。梦醒春寒夜。远道缄书，空把离愁写。更深也。月来窗罅。一树梨花谢。
点绛唇·秋日思乡
作者：杨芸
朝代：清

雨歇疏桐，晚蝉一片吟烟筱。秋情尽好。篱角寒花小。半晌无言，乡思萦怀抱。空庭悄。单衣换早。满地西风峭。
生查子·秋夜感怀
作者：杨芸
朝代：清

瑟瑟助秋风，点点惊秋雨。窗内有人愁，暮种芭蕉树。梦醒剔残灯，袖薄凉如许。深夜恼寒蛩，也作悲秋语。
生查子·索纫兰和送春词
作者：杨芸
朝代：清

春草碧如烟，莫是春归路。细雨织疏帘，独坐愁无语。泪眼认春痕，点点飘香絮。翠尾小蜻蜓，飞过花阴去。
生查子·送春同纫兰、畹兰作
作者：杨芸
朝代：清

无计慰春愁，把酒邀君语。帘外落花风，蓦地催春去。垂柳画桥阴，嫩碧惊疏雨。春意也阑珊，怕伴愁人住。
百字令·和纫兰春夜闻雁
作者：杨芸
朝代：清

兰缸摇晕，正房栊悄悄，画屏尘满。长夜雁声来枕侧，中带江南新怨。旧苑莺残，遥汀鸥散，料也无佳伴。羡君归早，燕关草碧如染。我亦身世凄凉，难成乡梦，抱影吟孤馆。细雨蘼芜江岸阔，回首不胜销黯。古瑟弹冰，闲箫裂玉，帘隔春星远。月华全黑，一绳风外吹断。
百字令·寒夜生香馆同纫兰妹话感
作者：杨芸
朝代：清

蕙炉烟里，避尖风、掩上云屏六幅。翠袖不禁寒料峭，欲倚更无修竹。砚结轻冰，灯摇浅晕，瓦鼎茶初熟。遥空一碧，照窗华月如烛。话到身世凄凉，闲愁宛宛，都上眉山曲。况是天涯摇落候，霜剪一庭衰绿。已抱冬心，犹牵秋绪，惆怅流光速。相怜瘦影，胆瓶数朵残菊。
百字令·雨中春恨，同纫兰赋
作者：杨芸
朝代：清

锦鸠呼雨，把春痕吹湿，绿芜天远。人倚雕栏寒料峭，不放楼阴帘捲。琼叶凝愁，翠绡缄恨，脉脉含凄怨。初番风信，缃桃烟外香软。最忆少日情怀，蛮笺痴写，弹指年华换。迢递江南迷望眼，万叠雾屏云幔。茂苑苔深，吴宫花冷，误却双归燕。明朝晴未，断红飞尽难管。
苏幕遮·纫兰以葬花图属题
作者：杨芸
朝代：清

曲屏闲，深院静。新绿如烟，烟外凉云暝。才见繁英红玉瑩。一霎东风，瘦尽春魂影。把鸭锄，穿蝶径。脉脉相怜，人与花同命。泪滴香坟残梦冷。谁更怜侬，薄慧翻成病。
苏幕遮·纫兰以葬花图属题
作者：杨芸
朝代：清
体裁：词

曲屏闲，深院静。新绿如烟，烟外凉云暝。才见繁英红玉莹。一霎东风，瘦尽春魂影。把鸭锄，穿蝶径。脉脉相怜，人与花同命。泪滴香坟残梦冷。谁更怜侬，薄慧翻成病。
菩萨蛮·春闺
作者：杨芸
朝代：清

东风何事多轻薄。梨花又逐桃花落。小步下兰阶。红沾金缕鞋。雨丝吹袖湿。窗外春云黑。莫劝饯春杯。荼蘼尚未开。
菩萨蛮·秋怀
作者：杨芸
朝代：清

西风吹尽殷红色。庭前只有无憀碧。瘦蝶也堪怜。痴魂断冷烟。砧声何处急。寒意催刀尺。吟罢月侵廊。秋更故故长。
菩萨蛮·秋晴书示浣芗大弟
作者：杨芸
朝代：清

嫩凉天气新晴后。弯弯月上疏堤柳。久病未开帘。新秋一雁边。海棠花自好。人怨西风早。偎枕数寒更。薄帏灯半明。
菩萨蛮·送春
作者：杨芸
朝代：清

落花片片红难定。东君偏做消魂景。燕子不知愁。偎人语不休。春光留不住。毕竟归何处。庭院李花香。风吹帘影凉。
菩萨蛮·题莲趺大伯莲舟图
作者：杨芸
朝代：清

庄严慧相参金粟。一杯香海波摇绿。稳坐妙莲华。何如贯月槎。天花无著处。散作曼陀雨。一瓣漾明流。人疑太乙舟。
虞美人
作者：杨芸
朝代：清

梧桐叶上萧萧雨。絮尽寒蛩语。湘帘不卷篆纹斜。何事秋来，瘦影似黄花。空庭独坐添惆怅。试向云边望。三三两两雁当楼。今夜边城，梦里有归舟。
虞美人·怀畹兰
作者：杨芸
朝代：清

璚铺静掩春云叶。一片玲珑月。照人何事别愁多。不管个侬憔悴、损双蛾。无憀细忆年时事。共作留春计。最怜小妹忒娇痴。戏捉栖香蝴蝶、系红丝。
虞美人·春日偶成
作者：杨芸
朝代：清

海棠花发留春住。春也无心去。怪他风雨苦相催。试看乱红万点、扑帘来。春愁脉脉浑无据。窗外闻莺语。劝侬把卷暂徘徊。过了清明又有、牡丹开。
蝶恋花·奉怀三婶母
作者：杨芸
朝代：清

柳外莺啼声呖呖。桃李闲时，已过清明节。独倚画栏人寂寂。愁肠不解丁香结。二十四番风信急。空系春幡，难护花如雪。遥望巴山云似织。好凭鸟使通消息。
蝶恋花·新秋
作者：杨芸
朝代：清

一院新凉花气馥。乍试生衣，簟影明秋玉。砌畔寒蛩吟断续。流萤点破苔痕绿。灯穗和烟飘簌簌。凉月多情，移近阑干角。午夜秋声高过竹。碧窗小梦风吹觉。
踏莎行·息园
作者：杨芸
朝代：清

窣地帘波，绿阴深处。穿花燕子双飞去。名园亭榭似江南，白萍香近红桥路。悄背东风，流光暗数。旧愁新恨浑无据。连朝细雨落还休，嫩晴屋角春鸠语。
踏莎行·顾眉生桃花小幅
作者：杨芸
朝代：清

银镜朝霞，琼壶别泪。搓酥滴粉天然媚。细腰宫里露华浓，曲栏斜倚人微醉。照眼波明，吹香雨细。翩翩燕子寻春至。如花人去几多时，红钤好认横波字。
醉太平·题湘芷弟老松图
作者：杨芸
朝代：清

烟凝翠梢。霜封玉条。空中天籁调刁。任经冬不凋。盘根蛰蛟。虬枝挂猱。风姿似阿龙超。看高淩斗杓。
采桑子 其一 四时词
作者：杨芸
朝代：清

夜凉璧月园珠露，帘卷玲珑。可耐东风。吹落灯花黯淡红。沈檀小炷浑无语，悄悄疏栊。薄雾轻笼。春到缃桃第几丛。
采桑子 其三 四时词
作者：杨芸
朝代：清

瑶阶露湿香兰瘦，今夜新凉。闲凭回廊。数尽秋更细细长。竹稍晓挂西南月，疏影横窗。烟淡潇湘。小梦随风度画廊。
采桑子 其二 四时词
作者：杨芸
朝代：清

银塘一带盈盈水，浅映红霞。柳影风斜。鸡鶫飞烟落藕花。帘阴小坐挥团扇，翠剪双钗。凉晕单纱。晓试新妆玉辟邪。
采桑子 其四 四时词
作者：杨芸
朝代：清

玉梅花底弹棋坐，容易斜曛。冷透冰魂。细剪丰貂护鬓云。檐牙玉箸琤琮坠，静掩重门。香灺灯昏。月转明螺碧一痕。
采桑子·四时词
作者：杨芸
朝代：清

夜凉璧月园珠露，帘卷玲珑。可耐东风。吹落灯花黯淡红。沈檀小炷浑无语，悄悄疏栊。薄雾轻笼。春到缃桃第几丛。银塘一带盈盈水，浅映红霞。柳影风斜。鸡鶫飞烟落藕花。帘阴小坐挥团扇，翠剪双钗。凉晕单纱。晓试新妆玉辟邪。瑶阶露湿香兰瘦，今夜新凉。闲凭回廊。数尽秋更细细长。竹稍晓挂西南月，疏影横窗。烟淡潇湘。小梦随风度画廊。玉梅花底弹棋坐，容易斜曛。冷透冰魂。细剪丰貂护鬓云。檐牙玉箸琤琮坠，静掩重门。香灺灯昏。月转明螺碧一痕。
金缕曲·碧城仙梦图
作者：杨芸
朝代：清

梦到仙灵境。叩琼扉、高寒无际，水晶盘迥。依约碧城秋影外，一片琉璃光瑩。照清浅、银潢如镜。露脚丝丝鸾背滑，怕天风、凉透吟魂醒。扪珠斗，度瑶井。红霞缥缈看难定。怪玲珑、阑干十二，更无人凭。何处玉笙吹一曲，簌簌飞香满径。经几度、碧桃烟暝。好展琅玕笺百幅，尽三山、旧事闲题咏。银毫点，墨花冷。
金缕曲·碧城仙梦图
作者：杨芸
朝代：清
体裁：词

梦到仙灵境。叩琼扉、高寒无际，水晶盘迥。依约碧城秋影外，一片琉璃光莹。照清浅、银潢如镜。露脚丝丝鸾背滑，怕天风、凉透吟魂醒。扪珠斗，度瑶井。红霞缥缈看难定。怪玲珑、阑干十二，更无人凭。何处玉笙吹一曲，簌簌飞香满径。经几度、碧桃烟暝。好展琅玕笺百幅，尽三山、旧事闲题咏。银毫点，墨花冷。
金缕曲·送李湘芷大弟就婚蒋氏，吉期上元后一日
作者：杨芸
朝代：清

小语雏尼喜。报星桥、天风吹度，飞仙环佩。恰好良宵春艳婉，墨会灵书题字。仗玉燕、殷勤传意。通体花光看不定，认丰姿、可似青溪妹。香帕软、绣巾腻。九华灯下新妆丽。步琼台、团圞二八，月华明媚。露井桃开红满镜，掩映美人云气。正画阁、远山横翠。十样宫眉京兆谱，倩郎君、彩笔描来细。芙蓉幌，好双倚。
金缕曲·送畹兰归吴江
作者：杨芸
朝代：清

往事思量否。最难忘、踏青期近，弓鞋同绣。斗草寻花惊蝶梦，小燕呢喃如咒。怎一霎、雨僝风僽。肠断临歧无一语，只啼痕、万点沾衣透。空彳亍，把衫袖。离愁脉脉浓于酒。最无情、清秋残照，两行疏柳。行矣长途须自爱，莫共黄花争瘦。算枫落、吴江时候。烟水归帆安稳到，寄双鱼、慰我眉间皱。家山约，盼携手。
风入松·秋夜听若琼姊弹琴，用纫兰韵
作者：杨芸
朝代：清

桐枝弦淡篆烟青。人静漏声沉。茜窗月影寒生晕，讶商风、吹满疏林。似此星辰好夜，恰宜冰雪清襟。雁南飞去有遗音。万叠楚云深。沙明水碧潇湘路，一群群、齐落江浔。曲里泠泠幽韵，天涯渺渺离心。
风入松·蕉叶整琴图
作者：杨芸
朝代：清

红蕉泻露湿兰襟。晓起理幽琴。潇湘一曲翻新谱，满园亭、都是秋心。弹泪冰丝香凝，缄愁绿玉痕深。几番疏雨翠烟沉。爽籁散云林。萧萧络纬添凉韵，吊秋魂、悄步花阴。次第转将瑶轸，和他碧树青禽。
高阳台·晓起书怀
作者：杨芸
朝代：清

乍试生衣，犹倚单枕，晓窗清梦初残。香篆萦青，重扉静掩双环。娇痴鹦鹉玲珑语，唤云英、移近阑干。卷疏帘，翠雨如烟，一片迷漫。瘦人天气人憔悴，任脂零粉腻，明镜慵看。燕子来迟，小楼空贮春寒。闲愁只在垂杨里，被东风、吹上眉端。凭妆台，细字蚕眠，写遍冰纨。
鬓云松令·和纫兰妹韵
作者：杨芸
朝代：清

煮新茶，消夜永。风过花梢，露滴鹦哥醒。斜月窥人穿曲径。一桁湘帘，波漾销魂影。篆烟残，莲漏静。清浅银河，秋近明如镜。小擘兰笺吟未稳。点注霜毫，满砚流云冷。
鬓云松令·春感同纫兰作
作者：杨芸
朝代：清

掩青奁，弹粉泪。满地芜香，一缕游丝坠。待画新愁眉样改。弱柳多情，绿上流莺背。炷残香，消浅醉。风信更番，催到红窗外。阁云春阴浓似黛。薄暖轻寒，好倩花枝耐。
鹊踏枝
作者：杨芸
朝代：清

小凭回阑春昼永。为洗冰瓯，浓绿烹香茗。慧业三生今又證。依稀翠水曾相认。已过花朝春未醒。潦草春风，红减花多病。独夜怯寻梨梦冷。思君吟瘦缸花影。
鹊踏枝·壬戌花朝后二日，喜李纫兰妹过访，作此奉柬。
作者：杨芸
朝代：清

记得玉蕤烟小飏。薇露香浓，好句频吟赏。此日青丝牵步障。琼枝自愧秋葭傍。林下高风真散朗。冷淡相看，标格疏梅上。飘渺铢衣天际想。玉台可许赓新唱。
齐天乐·七夕，纫兰招雪兰、蘅芳、蓉清、蕙如集生香馆，分题得曝衣楼
作者：杨芸
朝代：清

红楼十二阑干曲，深深曝衣庭院。时样裁缝，称心颜色，细认旧时针线。凉生团扇。怅叠却方空，薄罗新换。暮检榴裙，隔年犹有泪痕泫。兰期共设瓜果，约飞琼彩伴，作意消遣。远道音书，寒闺刀尺，能数几家凄怨。月华如练。渐砧杵西风，凤城吹遍。熏罢银篝，且教秦女卷。
齐天乐·纫兰见赠琉球笺赋谢
作者：杨芸
朝代：清

文窗烟暖青禽语，蛮笺拟传兰讯。细砑银光，轻匀雪浪，剪取海天云影。一椷携赠。算最惬金闺，惜花心性。写遍缠绵，红钤小印涴檀晕。梦回展馀几幅，向墨花帘里，漫谱清韵。砚试麋丸，灯挑凤胫，新句记愁难稳。圆蟾窥鬓。待吟瘦春魂，露桃香暝。倦擘乌丝，焙茶消夜永。
苏幕遮
作者：杨英灿
朝代：清

鬓云松，眉黛敛。百褶仙裙，不耐东风飐。莲步纤纤罗袜浅。才解相思，已觉腰肢减。麝烟凝，螺槅掩。小院春深，迟日莺花艳。午梦初回凭画槛。一缕柔情，薄晕潮生脸。
采桑子
作者：杨英灿
朝代：清

拥衾坐到三更尽，玉漏丁冬。檐马丁东。无限相思魂梦中。年年总是伤憔悴，春也愁浓。秋也愁浓。秋叶春花各自红。
自挽联
作者：杨荣绪
朝代：清
体裁：联

一死便成大自在；他生须略减聪明。
一斛珠·咏白芙蓉花
作者：杨葆光
朝代：清

珠妆玉裹。秋窗肯被胭脂涴。西风一任横塘过。时世妆成，笑煞樱桃破。莫道晚开轻自误，争春羞作娇无那。岁寒删尽閒花朵。独自娟娟，位置晶帘妥。
一箩金·又题西园艺菊图
作者：杨葆光
朝代：清

分得陶家篱外地。君傲渊明，把酒斜阳里。道是春花羞绮丽。等閒不许秋憔悴。晚节问谁堪比拟。送酒人来，缟素飘衣袂。一霎落英风送起。棱棱饱饫秋滋味。
一萼红·红叶
作者：杨葆光
朝代：清

猛难当。忽寒砧四起，槭槭逼新霜。古戍烟深，洞庭波皱，但觉摇落堪伤。前村晚、频添秋色，舞西风、低衬夕阳黄。煮茗僧烧，行苔客践，一味凄凉。且喜无边绚烂，便凋零如此，犹剩文章。地纵荒寒，天还酝酿，忍令飘向芦塘。堪慰藉、诗人老境，艳秾华、安顿白云乡。羞买胭脂描画，浪说花王。
买陂塘·和杨稚虹自题乘风破浪图韵
作者：杨葆光
朝代：清

蓦经过、苏台沪垒，海天容我长啸。俊驴又踏长安路，滚滚软红驰道。高处眺。有太液蓬池，丽藻新添料。三杯软饱。笑甲第门楣，丁年冠剑，眼界一何小。吾宗彦，豪气笔端环绕。披图聊佐谈笑。炎天不惜征衣瘁，先后一鞭飞到。诗句好。知也有庭闱，白发垂垂老。游踪草草。祝航海来归，板舆迎奉，门外舣兰棹。
倦寻芳·京口阻潮
作者：杨葆光
朝代：清

白飞柳絮，红绽樱桃，春去何许。喜仿新晴，避过几朝阴雨。一叶扁舟潆浅水，几丛幽草沿江渚。倚篷看，只疏花两岸，乱红无数。顿催起、客怀愁损，潮信频差，离思尤苦。容易光阴，几度盼君南浦。云水相逢鸥鹭伴，烟波远溯鸳鸯侣。阻重城，已遥窥、黛螺佳处。
八归·除夕用竹垞翁丁未燕京除夕韵，与刘份士司马弟同作
作者：杨葆光
朝代：清

愁牵客棹，春深番舶，轻掷一百五日。秋冬倏又匆匆过，祗自小窗孤另，别离谁惜。白发高堂劳远望，算几度、他乡除夕。更费却、雁息鱼消，万里寄京国。犹记云阳濑水，团圞客里，一样酣歌行炙。远游无那，思归徒切，增得今年遥忆。蓦惊心爆竹，闷对春镫挂尘壁。惟应祝、锦衣归早，舞彩欢然，离怀还共白。
减兰·次张子虞韵
作者：杨葆光
朝代：清

东风飞絮。宝枕纱厨何处住。筝笛匆匆。蓦地回眸烛影中。昔尘如海。妆阁风神应未改。手折花枝。忆煞空阶刬袜时。
南浦·又题白门行旅图
作者：杨葆光
朝代：清

天涯碌碌，听当风、画角正悲鸣。路上行人多少，若个感秋砧。伴得客怀寂寞，只山头、不肯断青青。定苍茫、相吊六朝，尘梦惆怅粉和金。却笑蹇驴破晓，早迢迢、孤店接长城。无数秋林摇曳，藏得雉媒深。紫盖黄旗何处也，豪情付与乱虫声。问归休、指点西风，前路可分明。
南浦·黄恂甫丈归帆安稳图
作者：杨葆光
朝代：清

波浪忽滔天，问涛神、掀翻海底何故。帆脚下垂垂，龙堂里、谁更许人飞渡。长年束手，倚桅骤听神乌语。隔江远树。饶依旧桑田，一家团聚。私怜橐笔驱驰，记六度飙轮，轻如鸥鹭。令子喜同舟，长风起、商确木华词句。瀛寰似镜，吮毫忘却惊人处。按图细数。看六百人中，应多奇遇。
南隶草堂同韩子玉茂才对雪效欧公禁体兼用其韵
作者：杨葆光
朝代：清

窗前老树渐舒萼，旭日淡淡风来薄。铜钲已随鲁阳返，斛珠静待鲛人作。平野漫漫极炫晃，长天迥迥迷寥廓。阴寒内凝铁可铸，光华外耀金为烁。微冰倏已盖池沼，积霰俄然失篱落。邻家富翁烹羊羔，熟视美酒拥狐貉。祈于元冥方免猎，团成师子复纷攫。我当此境噤不语，构火自温拳冻雀。山居怅隔九斗尘，不然径去蹑烟屩。剪水作花助山色，岂必旗亭始行乐。况今晋豫犹阻饥，只可团茶试调瀹。随车逐马有故事，读书城南慰索漠。卿如欲问灞桥句，第一功名愧横槊。聚星堂事何敢比，聊破寒威资笑噱。
台城路·题漱玉词
作者：杨葆光
朝代：清

劫灰说破词人梦，前因付之流水。粉剩啼痕，衫余酒渍，忆煞吟花滋味。金支远矣。只漱玉歌成，韵流花底。检点残缣，篆烟依约结心字。黄尘拚已割舍，甚溅来颈血，不惜眉翠。多少冠裳，仓皇苟活，羞共佳人厮比。缠绵寸纸。赖夫婿多情，校刊文梓。晚节铮然，汗青贻女史。
台城路·题薛慰农观察团扇美人，奉次集中舟泊瓜步韵
作者：杨葆光
朝代：清

拈针才又瞢腾睡，栽花尚嫌春早。柳线频牵，蕉心细卷，写出伶俜年少。新妆恰好。认朱晕玲珑，冁然含笑。冀北辽西，此行安肯怯长道。池塘谁咏碧草。鼠姑风正丽，苔绿如埽。线帖停翻，琴囊软倚，不许天台寻到。尘缘未了。只付与诗人，便除烦恼。要觅良工，放翁添此老。
大江东去·又题长江风雨图，用坡仙韵
作者：杨葆光
朝代：清

大江东去，只琴书一舸，便无他物。两点金焦排浪出，曾否高歌题壁。风打潮头，雨冲篷脚，万顷涛飞雪。谪仙犹在，相怜如许雄杰。料想酾酒狂吟，仰天浩叹，豪兴临江发。世上浮沈成底事，窥破无生无灭。伍相奔波，知章落井，想去容毫发。旁人閒指，话君捞取明月。
天香·又题芸窗课子图
作者：杨葆光
朝代：清
体裁：词

绳束珊瑚，床连翡翠，琅玕小径饶有。净几明窗，偶然开卷，定许阿谁相守。青灯有味，信几度、春秋不负。喜得佳儿，但慧业、早应相授。小时问君记否。也垂髫、近笼衫袖。转瞬看雏凤，一般韶秀。我亦相逢刮目，道蠹卷、生涯早传久。待看他年，抱孙还又。
如此江山·和何青耜世丈韵，题李黼堂中丞孤山探梅图
作者：杨葆光
朝代：清

云低庾岭人千里，谁探者番花信。独客杭州，前尘香雪，万古不磨心印。移舟乍近。过苏白长堤，别饶情韵。屏却轩车，草鞋祗觉雪中稳。林泉娱到绿鬓。更清才世守，鸣鹤遥引。处士当年，林邱寂寞，艳福比公须逊。湘中远讯。待雁荡寻踪，摩崖重问。官阁新词，赏心追大隐。
少年游·又
作者：杨葆光
朝代：清

晓妆窥向碧窗纱。姿韵洗铅华。夭桃未嫁，一枝分得，春色鬓边赊。侬家有个神仙侣，肥瘦略差些。各有前因休更羡，聊替咏、隔墙花。
少年游·题画
作者：杨葆光
朝代：清

忽从古镜感前因。唤得起真真。琼楼月冷，被池香暖，量遍好腰身。而今万水千山阻，除是梦中亲。觅个良工心曲写，堪彷佛、意中人。
征部乐·和份士除夜柬内子韵却寄细君
作者：杨葆光
朝代：清

别离经岁，深悔屡把春光掷。只为相如四壁。愁分与、凄苦吟蟀。容易过、相思夕。怕缩地、长房难觅。更欲笑、北地胭脂，莫问祁连好颜色。家书偶寄，临缄未罄，心事最难抛得。但愿是、离愁时遣，强加餐饭，聊且排岑寂。隔河天女，总不废、七襄勤织。更善顾、老母娇儿，起居安适。
忆旧游·又题茂苑从游图
作者：杨葆光
朝代：清

记山横浅黛，水飏轻波，人泊兰桡。万古伤心事，把枯筇倚处，说与垂髫。红愁绿怨难遣，几树夕阳摇。只短曲乌乌，疏萤闪闪，不觉魂销。飘飘。向风立，但入望家山，未怅迢遥。只喜相携去，便苍茫行旅，那许无聊。多少旧愁新恨，风雨付潇潇。问游子天涯，苏台夜月何处招。
忆秦娥
作者：杨葆光
朝代：清

醒朝睡。拥衾忽忆当年事。当年事。抛人孤另，软帘风细。万千孤负呼乡里。一朝回想心如醉。心如醉。杜鹃啼血，洒成红泪。
摸鱼儿·和叶桐君学博自题瑁湖莲隐图
作者：杨葆光
朝代：清

瑁湖边、雅宜垂钓，一竿池面风软。庞公栖隐相邻近，几次走寻吟伴。随柳转。恰有个诗人，坐拥莲房满。屏风锦展。听莲叶莲须，莲心莲瓣，次第唱清远。羊求径，知有仙人旧馆。閒来差许寻醉。髯翁词句常时仿，唱澈水风吹殿。君试玩。有女婿微云，描出渔翁懒。青莲舌粲。只听雨廊深，揖峰台敞，苦把旧游绊。
摸鱼儿·宋嫂鱼
作者：杨葆光
朝代：清

数官家、汴梁都丽，帝京风物堪想。谁家独出调羹手，入市竞夸无两。河共上。恰令节清明，泼刺随双桨。鼓鼙骤响。倏南渡苍茫，西湖清浅，云水一竿漾。狂游处，祗道湖山无恙。杯盘聊共清赏。莫嫌邱嫂炎凉惯，醋味也须摹仿。君试望。只五柳居前，正晒斜阳网。兴亡漫怅。且垂钓归来，酸丁近局，研脍快相饷。
摸鱼儿·湖上饯秋，兼送江秋珊大令赴甬东
作者：杨葆光
朝代：清

怅秋风、只留今日，芦花摇荡无计。兰舟一路勤相惜，幸是嫩晴天气。拚且醉。莫放过今朝，四面山迎翠。斜阳去未。只蝶梦怜花，鸦栖妥叶，堪共慰憔悴。苏堤畔，多少离情别意。飞鸿教与书寄。而今不道秋真去，暮色也都萦系。君莫戏。度一阕骊歌，竟作春镫谜。休嫌况瘁。祝琴剑归来，西泠雅集，重与赋秋思。
摸鱼儿·题刘份士漱碧山庄填词第二图，用原韵
作者：杨葆光
朝代：清

问江南、几多词客，苏辛姜柳谁许。天涯有个刘份士，堪与古人为侣。情万缕。算沪垒燕台，种遍相思树。玉箫漫抚。且淡月芙蓉，晓风杨柳，写出断肠句。平生事，秋风空叹老杜。况今臣亦羁旅。陈髯老去云郎散，可有冒园新谱。君莫误。只逝水韶华，回忆心酸楚。归期乍数。待诉与吴门，两三旧雨，一慰暮云暮。
暗香·庚申二月粤匪肆扰，广德被陷，湖郡纂严。杭人多有迁地者。予家半在杭州，适从宣州军，匆促就道，牵衣惜别，惘惘可怜。舟中携有白石道人歌曲，中有暗香疏影两阕，即张叔夏改为红情绿意者也。偶步其韵，却寄内子
作者：杨葆光
朝代：清

可怜行色。听古离谱出，声声长笛。看束短装，轻把青青柳枝摘。司马频年善病，只留有、囊中诗笔。更幻出、天地榛芜，何处问安席。江国。客愁寂。有倩女远魂，闷怀同积。雨催花瘠，无计教人不相忆。回视东流水渺，离绪付、一江浓碧。诉与那人遣去，怎生遣得。
最高楼·又题七夕曝书图
作者：杨葆光
朝代：清

风光好，凉入最高楼。一叶井梧秋。柳州乞巧怜文字，郝隆坦腹转风流。玉函披，閒把卷，思悠悠。只莫道、文情徐与庾，只莫道、诗情韩与杜，有几辈、是吾俦。读书事业频回首，观书情绪欲搔头。唤长恩，看织女，对牵牛。
望海潮·通州郊外
作者：杨葆光
朝代：清

丁沽才度，香河乍历，软红吹过通州。古塔低迎，坝楼高压，岩疆锁钥全收。河上舣粮舟。看担囊里粟，量鼓操筹。响闸流澌，大通泛月，溯清游。今年麦苦无秋。愿甘霖一沛，禾黍油油。邑感雉飞，相廑牛喘，雨旸谁切烦忧。郊外一句留。对树头浓绿，触起新愁。何日家山归隐，深院下帘钩。
望湘人·又题秦淮秋泛图
作者：杨葆光
朝代：清

想红楼乍下，画舫争携，桃根桃叶相并。袖惹花钿，香余酒袂，拚得水窗酩酊。斜倚衫青，横冲波绿，有人煎茗。算六朝、金粉无多，留与烟波千顷。秋思被风吹紧。又小鬟催酒，阻人归兴。看丁字帘前，恰耐晚窗秋冷。莫嫌醉态，浅斟低唱，定入旗亭佳品。渐淡月、沁透衣襟，倚棹照来清影。
梦横塘·替卢梦邯赞府蕉窗忆梦图
作者：杨葆光
朝代：清

乱蛩如絮，旧燕来窥，个侬心事犹昔。嫩绿芭蕉，卷不尽、新愁盈尺。被恋余熏，袜留纤影，客怀空积。道云和再鼓，曲罢人遥，窗前雨，声声滴。君家有个卢生，在邯郸道上，一枕轻掷。省识家风，偏又阅、蓟燕陈迹。只须向、炉边醉到，使者氤氲更谁觅。此境迷离，耐人寻味，问何时醒得。
次韵答孙载之
作者：杨葆光
朝代：清

我来海陵路，三月有飞尘。求友不易得，见君良独亲。豺狼苦盗贼，鸿雁惨流民。世事一挥手，徜徉垫角巾。
水调歌头·中元夜偕子彰踏月，约用坡仙韵
作者：杨葆光
朝代：清

明月客中好，云气洗长天。他乡风景依旧，圆缺数频年。秋草染成深绿，但见流萤闪火，清极不知寒。傍水更零乱，倒影碧波间。泥良夜，携俊侣，不须眠。人间好事，但愿修到月长圆。删尽悲思惊恐，铲尽繁华尘俗，清福此身全。问月月无语，相对更娟娟。
水调歌头·叠韵和钱子彰
作者：杨葆光
朝代：清

玉屑好词手，不负少年游。短桥潭水须记，大火正西流。自问此生豪气，堪到广寒深处，银海豁双眸。局促叹辕下，卖赋一句留。知心侣，谈往事，埽新愁。装成八宝，赖有十万户能修。我更前游难忘，何日停舟高咏，重上望湖楼。文酒故乡会，乘兴倘来不。
水调歌头·庚辰中秋冯树丈以尊公少麇先生古铁斋图属题，次坡仙丙辰中秋词韵
作者：杨葆光
朝代：清

娲氏有奇癖，炼石补苍天。不知唾弃余石，沈没几何年。岂意笔墨之外，独有参微妙法，屈铁一枝寒。奇字古文趣，老曼钝丁间。小斋净，翻晋籀，倦忘眠。梅花更有楼在，朱白剔方圆。能解说经精义，更识说文余意，刻画艺才全。秋夜展遗册，永叹月娟娟。
水调歌头·庚辰中秋，用坡仙丙辰中秋韵
作者：杨葆光
朝代：清

楼阁最高处，秋水亘长天。剧怜江上明月，浩荡不知年。但见圆灵清澈，倘少琼浆玉液，何计却秋寒。千里共遥诉，疑在有无间。对良夜，思远道，难能眠。有情最苦离别，难盼客中圆。但愿杯中长满，更说坐中长醉，乐事到今全。问月寂无语，桂影独便娟。
水龙吟·立冬后六日秋雨如织，秦澹如廉访招同郭意城京卿应敏斋方伯金梅生都转薛季怀钱子奇两司马小集园居，因成此解
作者：杨葆光
朝代：清

卷帘还是秋风，殷勤留得秋光住。开残菊朵，为秋憔悴，更禁细雨。赖有平泉，清华水木，湖山佳处。比停舟慧锡，名园眺赏，依旧是，花无数。淮海而今重遇。只坡公、最联心素。瓣香有约，鸥踪飘泊，胜游轻误。折柬今朝，徵君旧事，画图看取。待他年觅个，新罗妙手，写兹良聚。
汉宫春·题金瘦仙明经柏荫读书图
作者：杨葆光
朝代：清

余荫长留，话门能立雪，赋欲陵云。最怜绿阴满地，长日辛勤。薪传此木，好文章、莫笑头巾。饶几辈、良朋耐久，酒阑来共论文。记取当年佔毕，算奇材相许，若个如君。雕零后堂女乐，回首频频。康成慧业，堕天花、万卷缤纷。谁写出、髫年旧事，一灯有味黄昏。
沁园春
作者：杨葆光
朝代：清

刻画金丝，玉质仙姿，位置个人。甚春融鸳枕，夏抒象簟，秋凉扇怯，冬暖炉熏。省识翔鸾，休惊夜鹤，四宝相依往返频。红罗覆，数珠珰瑟瑟，百子图新。相亲。莫笑横陈。悄不觉微太半晌身。喜合欢裁就，被池熨贴，文涛翻出，纱碧停匀。绣黼高张，青绫自障，无碍潜窥笑与颦。怀人处，只夜谈霜月，未涴征尘。
沁园春
作者：杨葆光
朝代：清

十载飘萍，幕启莲花，渌水正浓。便论衡藏得，才倾当世，青囊连就，俭亦家风。指点梅花，评量夜月，几度离情怨晓钟。閒寻梦，把双钩潜放，一枕惺忪。纱笼。也自从容。许锦绣门人橐笔从。记分弓射敌，曾依戎幄，下帷课读，不碍游踪。翠羽翩翩，明光皓皓，多少嘉宾入幕逢。风流甚，文绣衾奇暖，裹住娇慵。
沁园春
作者：杨葆光
朝代：清

散尽春愁，劫运初过，脉脉自伤。道绮罗零落，几回悬榻，氍毹乍展，忽又登场。簟拂湘君，幌牵云母，手据胡床细较量。情难遣，倩罗帏绣幕，系定柔肠。芬芳。绚烂休忘。更四角炉安百濯香。聚琉璃珠玉，玲珑杂宝，夜光明月，围绕红墙。护到文鸯，梦来舞蝶，五色迷离织锦裳。非非想，看九真绝妙，亲入仙乡。
沁园春·催妆
作者：杨葆光
朝代：清

玉镜台呈，是温家奴，曰许我哉。记发初覆额，曾同笔砚，光堪照影，一洗尘埃。中表相因，十年远隔，海外欣携琥珀杯。蓬莱近，乍琼仙笑问，小谪才回。无涯。香阁编排。似归燕曾经相识来。但新诗和得，千般旖旎，柔情系定，一样形骸。麝粉频黏，胭脂细染，窗外寒消九九梅。真修到，恰双眉未画，妆待侬催。
沁园春·和王亦帆学博韵
作者：杨葆光
朝代：清

浩浩尘风，骤聚萍踪，似此远哉。讶金戈铁马，频年带甲，颓垣断井，遍地飞埃。剑倚长空，衣穿短后，热血淋漓付酒杯。无聊甚，且招邀俊侣，醉舞千回。天涯。巧与安排。许香火灵山握手来。愿江乡依旧，重携游屐，田家小住，脱略形骸。散髻斜簪，浇花种竹，偎倚东风一剪梅。情奢处，但鸳鸯睡稳，晓梦休催。
沁园春·和韵简厚庵
作者：杨葆光
朝代：清

有人词人，是石湖仙，寄兴渺哉。更王昌十五，年时许嫁，张先三影，妙绝纤埃。一样清才，无边绮丽，说到閒情笑举杯。应怜我，堕红尘十丈，蓬岛难回。生涯。无计安排。问妆阁何时亲去来。羡朝云梦稳，商量近句，小蛮腰瘦，描画形骸。自喜风怀，慰侬寂寞，教种孤山处士梅。新词好，怕烟浓九子，着意相催。
沁园春·帐
作者：杨葆光
朝代：清

天地为庐，网括洪荒，岂不快哉。灿红珠如斗，幽居小筑，白缣为里，复壁重开。殿指三云，图装五日，富丽风华点缀才。疑明月，拥生绡独坐，聚雪皑皑。安排。新样重裁。问若个销金醉饮来。想樱桃酣后，色萦缯线，芙蓉深处，清绝纤埃。玳瑁相兼，琉璃互映，贵主连珠早孕胎。同心结，有鱼龙鸾凤，七宝楼台。
沁园春·答钱子彰将去云阳留别
作者：杨葆光
朝代：清

乌来江郎，白露徘徊，别绪自伤。有王孙吟苦，舟轻返越，枚乘墨妙，笔倦游梁。客里相怜，一年萍迹，几度花前飞羽觞。君行后，只团圞明月，犹照云阳。枌乡。合住诗狂。更有美湖山占上邦。数调羹妙手，评量梅白，夺标长枝，点缀槐黄。驰骋名场，纵横学海，鸣凤翩然在此方。携尊过，葺名臣别墅，莫任烟荒。
沁园春·题周仲丰虎阜嬉春图
作者：杨葆光
朝代：清

有个词人，是草窗俦，客里黯然。道生公台下，几回说法，白公堤畔，半晌流连。春色撩人，客游未倦，俊侣招邀舞醉筵。年来事，怅笙歌旧地，只剩荒烟。翩翩。亦自堪怜。有越水吴山未了缘。算琴中心事，个人已远，镜边眉妩，客梦频牵。把臂相看，举杯而笑，无限苍凉劫火前。君休怅，到春花重烂，同泛轻船。
沁园春·题许迈孙石交图卷
作者：杨葆光
朝代：清

闻道娲皇，炼石成天，浩劫几更。任蓬莱万丈，神风引去，平泉一片，宿酒难醒。幻出玲珑结成衿契，数尽人间落落星。襄阳外，更疏狂似我，也要呼兄。平生头角峥嵘。便地老天荒许订盟。且云根栖素，相依春燕，烟峦息影，莫吼秋鲸。惟士无田，小人有母，同此湖山眷恋情。添生面，当潇潇对坐，閒诉生平。
法曲献仙音·又题茆斋读礼图
作者：杨葆光
朝代：清

恨说终天，愁消无地，只有一编怜尔。如许伤心，萧然容膝，踟蹰绿窗纱里。溯茂苑从游处，光阴怅弹指。人憔悴。但消磨、蓼莪风味，悲莫极清泪，滴还似水。君是古诗人，想笙诗、门子牢记。掩卷苍茫，剩情怀、凄切如此。忆昨宵梦魂，眷恋飘然行矣。
浪淘沙·和钱子彰七夕词
作者：杨葆光
朝代：清

银汉碧潺潺。仙步来珊。金风玉露不胜寒。盼到一年逢此夕，历尽悲欢。何处夜初阑。誓海盟山。笑他环妒疗应难。莫信鸿都方士语，重到人间。
满江红·八月十五日遍寻陶然亭龙树寺诸胜。入夜星月皎洁，饮赵氏斋，閒步归旅舍。忆贺少楼明经有九月十五望月两阕，属和，久无以应，次韵寄怀
作者：杨葆光
朝代：清

月满秋中，算几度、客中閒过。笑犹是、万人海里，一毡坐我。依约江亭鸥喜聚，嵌空古树龙腾破。趁驴蹄、得得恣幽寻，西山左。织丑茧，如蚕裹。思亲泪，如铅堕。只举杯沈醉，离怀较可。旅舍渐沈银漏箭，宫城已下金吾锁。怯归来、清影倚窗纱，科头坐。有个词人，纪旧日、高轩来过。尚传诵、催妆诗句，贺郎贺我。忽忽萍踪和水逝，依依花影留云破。竟碧油、幕下老奇才，君何左。广寒阙，重重裹。丹桂粟，纷纷堕。道青天碧海，寓言差可。多病多愁抛岁月，无名无利空缰锁。和君词、远寄路三千，应惊坐。
满江红·八月十五日遍寻陶然亭龙树寺诸胜。入夜星月皎洁，饮赵氏斋，閒步归旅舍。忆贺少楼明经有九月十五望月两阕，属和，久无以应，次韵寄怀·其一
作者：杨葆光
朝代：清

月满秋中，算几度、客中閒过。笑犹是、万人海里，一毡坐我。依约江亭鸥喜聚，嵌空古树龙腾破。趁驴蹄、得得恣幽寻，西山左。织丑茧，如蚕裹。思亲泪，如铅堕。只举杯沈醉，离怀较可。旅舍渐沈银漏箭，宫城已下金吾锁。怯归来、清影倚窗纱，科头坐。
满江红·八月十五日遍寻陶然亭龙树寺诸胜。入夜星月皎洁，饮赵氏斋，閒步归旅舍。忆贺少楼明经有九月十五望月两阕，属和，久无以应，次韵寄怀·其二
作者：杨葆光
朝代：清

有个词人，纪旧日、高轩来过。尚传诵、催妆诗句，贺郎贺我。忽忽萍踪和水逝，依依花影留云破。竟碧油、幕下老奇才，君何左。广寒阙，重重裹。丹桂粟，纷纷堕。道青天碧海，寓言差可。多病多愁抛岁月，无名无利空缰锁。和君词、远寄路三千，应惊坐。
潇湘逢故人慢·又题鸿楼清话图
作者：杨葆光
朝代：清

曝书才罢，看高楼百尺，遥接飞鸿。且休笑冬烘。问者般消遣，可与人同。豪情不浅，结知心、听唱怜侬。数多少、庋藏滋味，比他暮鼓晨钟。相逢处，閒触起，计晨星、几人飘落西东。到聚首情侬。喜玉屑霏霏，花影重重。遮留俊侣，且随分、斟酌杯中。襟期好、评量湖海，酒阑舞乱秋风。
燕归梁·又
作者：杨葆光
朝代：清

深院垂杨尽绿阴。倚槛沈吟。品流详雅许知音。回身乍便追寻。客游知尔频相忆。身无翼。泪难禁。玳梁他日稳红襟。才慰得、旧时心。
玉山枕·隐囊
作者：杨葆光
朝代：清

醉眼如雾。玉山倒，扶难住。龙须锦褥，文鸯绣枕，除是弹棋，也共怜许。酒痕花露任清狂，到此际、肯忘前度。猛思量、夜烛兰堂，避人时、共喁喁私语。秋来偏又潇潇雨。甚眠起，无情绪。睡鬟微亸，双眉低压，欲即还离，梦醒何处。粉愁香冻泥匡床，总懒却、那人莲步。赛游仙、莫说黄粱，到邯郸、别一番佳趣。
玲珑四犯·黄子寿太史新校白石道人歌曲，重检一过。时适冬至，用集中越中岁莫闻箫鼓感怀韵题后
作者：杨葆光
朝代：清
体裁：词

古沔水遥，道场山暝，词仙今在何许。正声悲久歇，宫徵空怀古。余情更怜远别，怅扁舟、雁飞烟浦。泪湿单衣，一襟诗思，偏我共清苦。才挥手，京华路。笑秋深倦燕，还恋朱户。客愁随线长，夜梦催人去。怜才且喜逢黄九，注图谱、教排孤旅。应付与。梅边伴、吹箫俊侣。
瑶华·修月斧
作者：杨葆光
朝代：清

多情太甚，直上云霄，为姮娥补恨。琼楼玉宇，谁道是、八万二千斤运。合成七宝，便竟夜、珠光休吝。一霎时、枘凿无痕，只见圆灵相近。别离漫怅，算几度团圞，堪解幽闷。弥缝缺陷，细揣着、雾鬓风鬟余韵。吴刚老矣，对桂树、落花成阵。道尔时、西北天倾，炼石早传心印。
瑶华·承露盘
作者：杨葆光
朝代：清

官家富贵，历尽人间，算天浆独缺。神明台上，君不见、有个铜仙高绝。吉云五色，只臣朔、亲探丹穴。剩到今、草没黄图，空道肌肤如雪。汉家轶事遥稽，数五利文成，堪笑覆辙。天高云表，千岁后、还共烟霞澌灭。西王母去，纵灵液、难供饕餮。问古来、多少神仙，尝遍玉杯清澈。
甘州遍·又题秋林候雁图
作者：杨葆光
朝代：清

秋风起，旅曲唱甘州。动离愁。雁书可有，声声唱晓，有人野眺猛回头。耽宦兴，几春秋。清霜老木如许，何处尚勾留。惊鸿渺，影渡白蘋洲。倦遨游。归来大好，松菊小园稠。
疏影
作者：杨葆光
朝代：清

销金毁玉。但劫尘过处，无有停宿。大纛高牙，麾指旌旗，胸中绝少成竹。防胡未释黄龙戍，带甲又、大江南北。望远人、掷破金钱，累我苦吟人独。漫说年来壮志，黑头不得志，丝鬓空绿。如此风尘，幕府苍茫，那似三间茅屋。凭教骨肉相依老，免绕尽、回肠千曲。问甚时、脱我簪裾。画入水村图幅。
疏影·题恽心耘司马落影图
作者：杨葆光
朝代：清

柔情缕缕。但一着色相，如沾泥絮。谱出荃荪，楚些歌成，只有骚魂凝聚。痴心付与多情者，任蝶影、随风来去。似翠蛾、镜里频看，解得萧郎凄楚。侬感平生知己，有明珰瑟瑟，亲见神女。怅绝离怀，苦订归期，恨不云山飞度。披图猛省痴騃意，便悟到、用情无处。更殷勤、寄语词人，护得影儿长住。
登巾子山
作者：杨葆光
朝代：清

山背群松拱，楼台耸半空。鸟声深树里，人影夕阳中。远岫齐凝霭，轻帆乍稳风。漉巾何处好，江水酒池同。
百字令·甲戌月正三日黄子寿太史招集奎画楼，刘培甫词先成，予为效颦
作者：杨葆光
朝代：清

番风吹到，便苍松翠竹，都含春色。月上初三弓势峭，挂向高芬寒壁。把酒人来，读书客去，此地嗟今昔。沈酣高唱，唾壶应为君击。最是异地凄清，怜才山谷，留住勤相惜。时借琴尊消别思，几度飞觞延客。幕府清才，风流太守，谁是苏辛敌。皇都花丽，尾声刚听梅笛。
百字令·立秋后二日观雨
作者：杨葆光
朝代：清

新凉招得，正残暑未退，恼人情意。顷刻沧云分日色，隐隐娇雷声细。横卷银涛，珠跳玉泻，急点随风驶。檐头奔溜，白龙随处飞起。还看碧罨长林，蓝拖新涨，浑是秋滋味。欲到山头高处望，回首同侪能几。袖翠添凉，扇罗罢飏，晴亦为佳耳。思量今夜，一弯眉月天际。
百字令·题孙子和先生遗墨册
作者：杨葆光
朝代：清

是孙思邈，叹前辈仙去，风华微矣。乐石丛铜身后在，知有传家肖子。劫火吹来，恒河数尽，得漏痕如此。拨灰重看，惹人多少清泪。空叹初地庄严，桥长竺远，无处寻根蒂。此去勤将遗墨抱，静对桐严山水。挥洒云烟，一家手笔，付与人间世。风流遥想，此才天下能几。
离亭燕·李鉴堂吴原孚两太守份士司马远送郊外
作者：杨葆光
朝代：清

绿柳红桥相并。疑道是、江南景。驷马高轩郊外驻，不觉离亭时永。琥珀夜光杯，莫放酒阑人醒。遥望车尘远骋。独对孤舟清影。回忆琴尊同雅集，豪态最宜君等。放闸一声声，流水如怜凄冷。
绛都春
作者：杨葆光
朝代：清

京华逸史。判妍丑笔端，阳秋皮里。北里教坊，旧志荒芜都难比。余霞况更无边丽。抵多少、西昆诗体。倘千年后，流连菊部，耐人寻味。渐渍。香痕点点，叹容易泯没，细追前事。磈礧借浇，诉尽才人牢愁意。三年不灭怀中字。论风格、应无余子。后人如解怜才，料应悟此。
绛都春
作者：杨葆光
朝代：清

多情最苦。只怜共影形，空阶閒步。京国酒痕，忆煞春风瀛洲路。斜街几度寻朱户。共诉与、蟾光三五。那知今日，真成两地，恨天难补。魂与。重来有约，又凉到水殿，许侬重住。更把客衣，莫似微尘轻吹去。游踪浓胜桃花坞。正莫辨、谁宾谁主。菱歌传入潇湘，小名认取。
绛都春
作者：杨葆光
朝代：清

多般情绻。算排日羽觞，春华齐绚。疑是画堂，招得珠帘飞来燕。翩翩谱入无双传。更斟酌、名花传赞。笑他南部，胭脂细染，靧成娇面。排遣。三唐逸韵，采金粉琐屑，宝芸熏遍。妙造自然，锦样何烦天孙剪。维摩经说飞花片。更谁讶、裁缝针线。追寻香屑前踪，锦囊入选。
绛都春
作者：杨葆光
朝代：清

情痴似我。惜廿载绮怀，时光抛过。初识紫云，何幸连宵掎裳坐。名花依约临风亸。听檀板、穿成珠颗。醉乡深处，销魂已足，那须真个。无那。新声按彻，将愁恨细写，管弦重播。怕说别离，清泪难禁天涯堕。举杯劝展眉痕锁。但聚散、终须勘破。好词笼上轻纱，俗尘漫涴。
绛都春
作者：杨葆光
朝代：清

茶余酒后。怅人醉绮筵，偏难分手。里是比肩，玉树珊瑚交枝秀。离怀无计留长昼。只此意、卿无相负。一声珍重，贻君芍药，最难销受。能否。常圆不缺，比明月十五，团圞时候。宿愿未酬，一霎风轮催人骤。痴心已逐驴蹄走。望前路、更番低首。归来重上旗亭，不堪贳酒。
绛都春·题软红蕉景，次韵
作者：杨葆光
朝代：清

閒床寂静。恰人海逗留，风凉梧井。离绪大难，秋月如圭牵情甚。邯郸谁借黄粱枕。犹自问、蓬莱仙境。软红尘里，何人细写，者般真性。清沁。诗人仲若，乍鹂吹听罢，倚栏高咏。丽句藻词，无限温柔风人韵。如闻一曲婆娑引。记历历、当年清景。与君留取新图，雪蕉照影。
绮罗香·雪霁月来，走促汀鹥消寒图词句，已得一阕，次韵和谢，重题卷尾，至后八日
作者：杨葆光
朝代：清

几点砂匀，连枝萼煖，常自吟魂牵惹。踏雪孤寻，不待瘦驴车驾。看楼台、低冱寒云，更竹树、暗移良夜。问何人、擪笛江城，两行椽烛正休暇。醇醪应早长价。犹自酸寒苦耐，冲风檐下。白石新声，梅令鬲溪聊借。任描摹、影暗香疏，漫错认、叶秾枝冶。和君词、纸罅重题，岁寒心共写。
绮罗香·题纨扇仕女
作者：杨葆光
朝代：清

瘦影梧桐，微凉院落，人到愁城深处。夜色沈沈，只听玉阶蛩絮。拟腰肢、杨柳春风，比姿态、芙蓉秋雨。甚凄凉、一曲琴心，无人堪解个中语。伤时应叹未遇。那更谗工掩袖，蛾眉群妒。纨扇秋风，吟到弃捐诗句。问新妆、懒学趋时，任更箭、暗移清曙。待知音、金屋相怜，贵时方共悟。
自四安返杭易车而舟对雪感赋
作者：杨葆光
朝代：清

水居喜有舟，推篷见残雪。昨朝途遇雨，破被冷如铁。壮士不畏寒，腔中有热血。嗟彼趋炎者，炙手可使热。暖酒拥肉屏，围炉据金穴。安知茅舍中，高卧有清节。况当频年兵，骨肉动隔绝。军前战衣薄，坐使肌肤裂。忆昔李凉国，袭蔡亦人杰。江南带甲多，连兵一何拙。将才良不易，世事那可说。鲰生虽无才，龊龊殊不屑。生与哙等伍，羞为论优劣。班超非异人，燕然有铭碣。拔剑起雄心，摩崖纪余烈。但愿战功成，莫咏《新昏别》。
金缕曲
作者：杨葆光
朝代：清

岂料真成别。霎时间、风飘雨泊，柳枝仓猝。不敢人前轻堕泪，淹透香罗袖褶。刚过了、伤春时节。只有离情伤难尽，子规声、夜夜来啼血。人去后，向谁说。临岐岂道思归切。道才人、流名自远，绮怀宜割。此语不禁沈痛甚，牵我肝肠寸裂。问甚日、交枝花发。抛却今生期来世，许天长、地久同心结。歌往事，当呜咽。
金缕曲·沈日初比部以尊公菊庐先生醉菊遗图索句。忆曩在归云堂醉白池时，与先生相见，册中诸老大半与光殷勤奖借。光初昏时，研北丈为词以贺，紫眉丈尝为光模印，桐君鸿甫小田朗如诸老皆屡同觞咏，芝房贳甫又同时睥睨者。今风流歇绝，展卷怃然。同治癸酉与日初聚于京师，追次研丈词韵，勉成一阕，不觉感慨系之也
作者：杨葆光
朝代：清

开卷伤怀抱。记当时、堂开大雅，园丁来报。裙屐忽随沧海变，知剩江南几老。悔皖浙、游踪偏早。未与东篱觞咏会，舍泉明、何处寻同调。几复社，率真好。传人说与时流晓。有贤郎、诗成杏苑，碧纱新罩。老辈风流存画像，八咏楼中光耀。却自笑、披图颠倒。断墨零缣惊客眼，数词人、一一追嘉道。余韵在，恣探讨。
金缕曲·癸酉春月，自曲阿返棹，将航海入都。夜游张温和公里弟。公子涤生出名人词翰字画相示，兼留卜饮。见壁间有同里诸君次无谷人韵，喜为继声
作者：杨葆光
朝代：清

故里春深矣。便轻抛、金焦北固，涉江来此。一棹涟漪浑不定，朝雾轻笼谷水。有白露、双双飞起。只道先生归去也，笑天涯、依旧风尘耳。番舶远，碧空里。镫边试纪尚书事。数当时、庞眉老友，几场浓醉。树木平泉无恙在，珍重缣零纸碎。何处问、兰亭萧寺。子弟乌衣勤守缺，动无端、怀古苍茫意。禁不得，感时泪。
金缕曲·诸寿原广文见示所作诗词，即用集中词韵题后
作者：杨葆光
朝代：清

蓦地逢今雨。喜相过、滔滔绪论，剧谈何絮。铅椠丹青曾不辍，知有长恩守护。但尔雅、虫鱼勤注。历劫更番增浩叹，鼓鼙声、何处寻蛙怒。诗史在，寸心苦。离忧漫向镫前诉。雏凤来、清音正脆，替支门户。卖赋金多供菽水，酬得先生嗜古。讶呕出、心肝如许。海水天风琴韵彻，刺船来、好向知音鼓。香瓣爇，袅烟缕。
金菊对芙蓉·何介夫公子招觞菊
作者：杨葆光
朝代：清

虫语吟秋，蝶衣惊梦，西风吹过重阳。恰霜螯肥美，绿蚁浮香。翩翩公子多情甚，许故人、跌宕词场。坐中谁最，画师董巨，词客姜张。犹忆放棹丹杨。有金焦北固，暝色苍苍。又吴山把盏，旧事难忘。论交须似秋容淡，共东篱、陶令评量。月明归路，满头插遍，莫笑臣狂。
金菊对芙蓉·醉芙蓉
作者：杨葆光
朝代：清

唤作拒霜，传来添色，秋深独自鲜妍。正黄花渐落，梅蕊将先。东风寂寞江上，算亭亭、素质堪怜。何人相过，一杯酹我，便已醺然。谁道宿酒全捐。竟桃花人面，掩映门前。比妆慵青镜，静女娟娟。错疑昨夜莹妆粉，染胭脂、追步红莲。肯争春色，待他睡醒，又是明年。
雨霖铃·又题罗浮晓梦图
作者：杨葆光
朝代：清

离踪飘忽，算人间有，多少愁结。人生果是如梦，才留恋处，韶华都歇。昨夜分明倚傍处，听呜咽。为旧恨、閒入罗浮，更是罗浮恨天阔。情多待向何人说。不堪闻、转侧鸣檐铁。凄风苦雨狼籍，双袖湿、倦眸难合。误了莺声，无限恩情，总被啼澈。好检点、锦瑟篇篇，付与残妆箧。
雨霖铃·又题罗浮晓梦图
作者：杨葆光
朝代：清
体裁：词

离踪飘忽，算人间有，多少愁结。人生果是如梦，才留恋处，韶华都歇。昨夜分明倚傍处，听呜咽。为旧恨、闲入罗浮，更是罗浮恨天阔。
情多待向何人说。不堪闻、转侧鸣檐铁。凄风苦雨狼籍，双袖湿、倦眸难合。误了莺声，无限恩情，总被啼澈。好检点、锦瑟篇篇，付与残妆箧。
霓裳中序第一·壬戌春莫过城西草堂，读壁间词句，悽婉清丽，款为梅边吹笛客重九对芙蓉作。予自抱骑省之戚，益复无聊，睹此新词，能无枨触，依韵和之
作者：杨葆光
朝代：清

芳园草自碧。过客心伤弄春色。到此闷怀愁积。趁绿柳门深，红阑桥仄。摩挲艳笔。怅者番、妍媚非昔。疏帘外、乱红成阵，惨绝抚瑶瑟。休息。春归何急。悔旧日、花浓未摘。滋培难借琼液。只有限芳情，霎时孤寂。飘零谁更惜。任付与、颓垣狼籍。难遣窗纱新月，顾影诉蟾魄。
霜天晓角·题画
作者：杨葆光
朝代：清

千丝万缕。容易牵离绪。试望江南何处。添一阵、晚来雨。帘下匀眉妩。依依新月吐。最得那人心许。写不尽、客凄楚。
风入松·蔡村道中
作者：杨葆光
朝代：清

客中恍惚过清明。杜宇一声声。烟尘眯眼津门道，旧游处、碧草纵横。触着个人妆阁，柳丝牵惹离情。帆墙隐隐绕堤行。偏值一春晴。思家也似云霓望，隔秋河、一样盈盈。诉与南归雁侣，相逢待月华生。
高阳台·和钱子彰见赠韵
作者：杨葆光
朝代：清

即席词成，才锋惊眼，吟边鹭足应翘。吴越王孙，弯弓便退江潮。英雄一样多情甚，许鲰生、分道扬镳。指云霄。西抹东涂，笑看儿曹。登楼难醒春婆梦，只频年压线，度遍纤腰。小聚欢场，醉来也自能骄。酒痕犹带杭州味，问酒徒、意趣谁饶。可怜宵。觅个红妆，高烛同烧。
鹊桥仙
作者：杨葆光
朝代：清

个侬仙去，几回追忆，忆煞蓝桥前度。人间七日易千年，更偷把、流年细数。情深淮海，后尘如接，指点微云去路。但须逢闰总秋期，莫惆怅、青蘋日暮。
鹊桥仙·七夕和澹翁，次淮海公韵
作者：杨葆光
朝代：清

年年岁岁，天长地久，犹怅佳期易度。者番重与换秋风，也算是、天公异数。欢情未远，离情犹近，灵鹊依然来路。篱花一笑对牵牛，道胜似、黄杨迟暮。
挽张之洞联
作者：杨蔚光
朝代：清
体裁：联

召公为周室元臣，一时圭瑁扶天，顾命冕旒尊玉几；唐勒是屈原弟子，万里江湖满地，招魂烟雨黯金陵。
如梦令·秋夜
作者：杨蕙
朝代：清

纤月一钩凉宇，夜色凄清如许。纨扇乍捐时，触著别离情绪。无语，无语。坐看隔河牛女。
玉楼春
作者：杨蕴辉
朝代：清

万山霜气含秋冷。木叶纷飞风力劲。砌蛩入夜尚悲吟，塞雁惊寒争度岭。金钩不挂帘栊静。玉笛无声银漏永。伶俜翠袖怯凭栏，凉沁一亭修竹影。
挽张之洞联
作者：杨裕芬
朝代：清
体裁：联

真名相，真大儒，以一身系社稷安危，栋析榱崩中外恸；正民彝，正学术，为季世续斯文命脉，山颓木坏我心悲。
挽张之洞联
作者：杨觐圭
朝代：清
体裁：联

感恩知己，自昔难兼，忆年来备承宏奖；鞠躬尽瘁，死而后已，惟我公克副斯言。
贺张百熙60寿联
作者：杨觐圭
朝代：清
体裁：联

南岳三公，连延天柱；北斗七宿，转旋玉衡。
挽曾国荃联
作者：杨觐宸
朝代：清
体裁：联

帝咨伯筹灾，山右覃敷盛德，忧勤感格济艰难，缅怀隐抱痌瘝，虽神圣之犹饥犹溺何殊，竭力枯朽生，百姓齐呼活佛；天命公种福，江南卓著奇功，治乱平章臻乐利，方冀常资砥柱，讵大星与同气同仇并陨，伤心梁木坏，一年四哭乡贤。
秋来曲
作者：杨试德
朝代：清

秋风入帘人不觉，苔阶夜静梧桐落。月明欲素清影来，照见空床绣衾薄。碧天无声河汉凉，虫吟寂寂秋花香。卧听邻家弄弦索，忆君千里断人肠。
集清素堂怀王柳村
作者：杨试德
朝代：清

孤云何事恋荒村，此日徒空北海樽。江上梅花怀故国，天涯芳草怨王孙。三春风雨他乡晚，一代文章处士尊。想见翠屏新涨绿，钓船沽酒系柴门。
独坐众绿轩
作者：杨试昕
朝代：清

空院寂无声，斜日澹檐宇。风细落桐花，叶上如闻雨。
白莲花歌
作者：杨试昕
朝代：清

风清月堕花无力，粉白罗衣澹空碧。冰碾肌肤雪化魂，夜深却向西风泣。不共芙蓉种若邪，不施颜色逞骄奢。欲将罗袜凌波去，怅望伊人隔水涯。水涯香度微风起，和烟散入湘帘底。仙子含愁梦不成，无言独立寒云里。
送呈丈澹川
作者：杨试昕
朝代：清

为别亦何遽，残秋细雨天。那能十日住，已见一帆悬。落叶满前渡，归禽下晚烟。看君负奇气，杖策入幽燕。
楼山道中
作者：杨谊远
朝代：清

浩叹终何极，悲歌未得休。长星欺短剑，暮雨送清秋。寥远残村落，欹斜古戍楼。生涯迷定在，应共野云浮。
答李子远道悠
作者：杨象济
朝代：清

作者不可见，群儿自扬扬。李生吾畏友，老笔撑秋霜。里妇见西子，使我走且僵。敢以邢尹例，涂粉矜红妆。感君为导师，示我如周行。痴蝇触窗纸，得出亦伥伥。驽骀自矜宠，终逊骐骥良。生材信有殊，此器宁久藏。勖哉楩楠质，方当构明堂。
登晴川阁
作者：杨豫成
朝代：清

江汉双流合，登临眼界开。烟波横极浦，云树拥层台。一笛仙人渺，千帆估客来。芳洲鹦鹉近，作赋愧无才。
苏门山吊容城孙徵君
作者：杨豫成
朝代：清

输金慷慨赴燕台，忠义真能激草莱。抗节一生轻宦竖，及门两代毓卿材。伏生高寿传经久，邵子行窝适兴来。我过苏门深仰止，名山高士各崔嵬。
环珠庙江阁酬周穆门
作者：杨超曾
朝代：清

危楼凌汉涘，复此暂居停。月忆来时白，山从去后青。人烟凝晚霭，船火散疏星。绿水过清绝，还令郢客听。
褒斜道中
作者：杨超曾
朝代：清

千尺连云磴，雄奇自古传。石开微有地，峰合更无天。车马迷襄野，楼台俯汉川。重关天险在，烧绝自何年。
挽张百熙联
作者：杨辀
朝代：清
体裁：联

帝倚而为喉舌；士仰之若斗山。
秋雨中忆范文庄出塞
作者：杨还吉
朝代：清

燕山八月迥深秋，匹马何因作壮游。碛里行人逢暮雨，思君遥过小兴州。
过樱桃岩闻箫
作者：杨还吉
朝代：清

一溪春水绿迢迢，二月溪旁雪未消。行尽空山人不见，樱桃岩外听吹箫。
题陆乾日隶书千文
作者：杨述曾
朝代：清

秦时王次仲，六书变体创八分。梁初周散骑，义之碎字编《千文》。羽人已化大鸟去，侍郎鬓发嗟如银。迢遥应千载，源流一一区河汾。八分鸿都石经后，元常隼尾波势尤超群。开元碑颂仅具体，韩梁张史徒云云。《千文》智永擅神妙，八百分散留江濆。吴兴王孙所传十七卷，俗书依仿赝本尤纷纷。松陵陆子嗜古有奇癖，虫形鸟迹远欲窥皇坟。一丸隃糜作鍪甲，三寸柔翰供锄耘。京华旅食坐无事，闲窗素纸舒萝纹。割分篆隶缀晋字，规模曹蔡凌右军。当其捉腕时引而不发，有如劲弩县千斤。及其纵手快盘空夭矫，有如鸷鸟摩秋雯。倏如长矛扫锋锷，突如巨石崩崖垠。屹如巍堂列柱础，绵如远岫霏烟云。攫张如怒群龙奋鳞爪，敷纷如缀百卉垂葩芬。或如淇园风动千竹叶薿薿，或如湘流帆转九折波沄沄。纤浓各意态，直曲随锯釿。含文复包质，强力还丰筋。书成应置国门外，摹观纸价逾元纁。嗟予学奇觚，拙手空辛勤。华山岱岳未经到，合阳酸枣凭传闻。玄黄剩句《兔园册》，《凡将》《急就》同断断。绾蛇萦蚓自嗤笑，偶游燕市欣逢君。一编示我插高架，缥囊珍重薰香芸。恍悬师宜帐，疑曳羊欣裙。何当数晨夕，泥饮乘酣醺。便从窃柎学梁鹄，还持奇字师刘棻。昨宵残月正离毕，飞雨飘霅雷砏磤。晓来西山起晴色，豁开东牖延朝昕。摩挲旧籍忽三叹，沈吟拂几心殷殷。张生石鼓李潮篆，杜诗韩笔万丈光炘炘。我生已晚学芜劣，文章岂直殊莸薰。摇毫掷简不知暮，起看遥树漠漠含斜曛。
忆白门
作者：杨通俶
朝代：清

枫桕江南各著霜，依然秋色乱斜阳。白门柳落余残垒，朱雀潮生失旧航。牛女星遥兼楚越，川原势尽感陈梁。板桥路接新林浦，只有澄江绕建康。
山居
作者：杨通幽
朝代：清

倚杖衡门下，遐观意在兹。暮山衔落日，微雨滴疏篱。市远僮归晚，溪深客渡迟。奔波名利者，此乐几曾知。
惜春
作者：杨通幽
朝代：清

鲁戈莫挽东皇辙，春恨如尘心似雪。韶光冉冉若为留，枝头啼破仓庚舌。
如梦令·新柳
作者：杨逢时
朝代：清

几日春风摇飏。淡碧便生微浪。带得晓烟浓，犹怯雏莺啭响。楼上。楼上。早怕陌头遥望。
挽成肇麟联
作者：杨逢时
朝代：清
体裁：联

不媚敌，不累名，瞻顾仓皇，灵寿城边拼一死；为忠臣，为孝子，凄凉凭吊，清淮河畔哭孤魂。
水调歌头·渡扬子江
作者：杨逢时
朝代：清

少小慕宗悫，破浪喜乘风，今朝京口挂帆，高唱大江东。一曲未曾终调，已过金焦如画，不觉拓心胸。自古说天险，争战几英雄。人世事，如滚滚，浪流同。禹门此去试跃，那便化真龙。巨浸且浇块垒，明月秦淮河上，遍访旧花丛。舷倚正高兴，何处响秋鸿。
挽张之洞联
作者：杨逢春
朝代：清
体裁：联

树绩中朝，有张韶州之风，遇主独隆，时较难耳；易名千古，与左湘阴同谥，论功许埒，文且过焉。
浪淘沙·踏青
作者：杨逢春
朝代：清

佳节又清明，风日初晴。桃花露重柳烟轻。听唤踏青时候也，饧担箫声。小队簇聘婷。笑语盈盈。随莺逐蝶向前汀。不遣春泥沾绣袜，芳草多情。
生查子
作者：杨逢春
朝代：清

忆妾到君家，凤宿高梧里。毛彩覆新阴，日夕亲梧子。君出远行游，雾隐秋江涘。妾是守红花，彻底怀莲意。
小亭联
作者：杨遇春
朝代：清
体裁：联

坐来觉有山林气；到此无忘弧矢心。
挽张百熙联
作者：杨道林
朝代：清
体裁：联

勤学独盹诚，上殿相争，贾长沙书，为时痛哭；知音惭绋濯，荐才未面，胡益阳后，乃有斯人。
挽吴恭亨妾李氏联
作者：杨道镇
朝代：清
体裁：联

常则入治酒浆，变则出捍风波，孰驱迫乎哉，论操臼区区，固知非凡女子所办；生而独持门户，死而兼营斋奠，抑荣耀也已，矧表阡赫赫，又宠以古文家之言。
成都府试院联
作者：杨重雅
朝代：清
体裁：联

我生与永叔同乡，衡鉴无私，得士亟求如轼辙；此地是升庵故里，仪型未远，论文何必溯渊云。
挽汪鸣銮母联
作者：杨重雅
朝代：清
体裁：联

经幔授官箴，使节刚从同凤去；仙軿翔客路，家书愁绝伯鸾看。
过紫柏山谒留侯祠
作者：杨重雅
朝代：清

出处犹龙不可思，神仙弟子帝王师。那知阅历深沈处，都在长安大索时。圯桥进履气恬然，胯下王孙事亦传。一作神仙一功狗，论人须到盖棺年。
过紫柏山谒留侯祠·其一
作者：杨重雅
朝代：清

出处犹龙不可思，神仙弟子帝王师。那知阅历深沈处，都在长安大索时。
过紫柏山谒留侯祠·其二
作者：杨重雅
朝代：清

圯桥进履气恬然，胯下王孙事亦传。一作神仙一功狗，论人须到盖棺年。
挽曾国荃联
作者：杨金龙
朝代：清
体裁：联

并文正公翊运匡时，肃清大地山河，竹帛勋名传海内；比武乡侯鞠躬尽瘁，恰值小阳节候，梅花哀曲动江南。
挽曾纪泽联
作者：杨金龙
朝代：清
体裁：联

紫扉黄阁待经纶，方冀阴阳继变，讵料柱石旋倾，天下士民，同声一哭；异域中华瞻节使，共钦樽俎铭勋，不愧英雄作用，身后史册，独有千秋。
挽张之洞联
作者：杨钟义
朝代：清
体裁：联

与伊训说命相方，登廉屏贪，知初政清明，端资元辅；为四海九州文式，抚众威敌，愿乡邦兴起，常奉良规。
游东岩
作者：杨钟岳
朝代：清

薄海波光映碧天，潮阳风景正悠然。高峰层次凌云起，远树低横向水眠。却忆留衣寻旧迹，还惊飞锡涌新泉。杖筇游岳他年事，啸傲东山此日缘。
孤山林典史祠联
作者：杨钟峻
朝代：清
体裁：联

大节允无亏，鼎峙湖山两少保；宗风同不朽，魂依梅鹤一先生。
画梅仙歌
作者：杨铸
朝代：清
体裁：古风

玉虬夜饮灵潭水，喷出珠玑春满纸。骑牛吹笛煮石翁，五百年来神不死。某伯丰格如元章，醒眼如醉神洋洋。爱梅合眼测梅理，一扫百纸花低昂。枝头明月情惆怅，照汝横眠作罗帐。倒骑胡蝶入罗浮，茫茫花海云涛涨。诗笔夭矫如梅龙，一洗臃肿真玲珑。虎山桥畔执我手，两枝健笔俱凌空。尊前讶我头未白，狂名久播溪南翁。画船粉黛休顾盼，酒徒性与青山浓。何时放艇缥缈峰，与君一罄平生胸。
南苑
作者：杨锐
朝代：清

大红门外接郊坰，南苑秋风禁树零。被酒日斜桥上立，无人教放海东青。黄沙望尽草连云，芦管声高海户闻。射虎归来人不识，马前平揖故将军。
和南皮师除夕大雪原韵
作者：杨锐
朝代：清

腊酒嘘冻得软饱，年丰乐事快自了。冬雪再餍春犹封，霁色模糊垩林表。堆琼仍看万瓦白，烛照不待三更晓。市人屡洴不龟手，天公惯戏玉龙爪。士如楚纩恒得挟，我愧袁门独不扫。迎年爆竹欢岁除，家家仓庾登万宝。要丰餈饵馈邻里，更洁笋臛荐潢潦。尚书元精耿虹贯，昭苏万汇古来少。驱蝗肯师梁公智，雨麦未神岐山祷。默知桃汛回百日，茭薪驿骆催县道。九穴恐滋藕池讼，万城倚是荆郡保。今年大雪三袤丈，异事还谂百岁老。梅苞噤寒不须吐，麰根呴温未应槁。瓶盎破裂惊粤洲，琼玉挥斥散台岛。造物无心无乃谲，行子归计定愈好。春风入律释土膏，积润回楛被荑草。百滩若失去楫轻，绮岸馀花照苍昊。
定远道中晓行
作者：杨锐
朝代：清

岩高石齿排云树，束火起寻江上路。岭头煜煜见明星，襟上涓涓泻凉露。露冷空山栖鸟惊，幽兰被径香风迎。道旁秃树似人立，林间飞瀑疑松声。石磴高巉碧峰顶，云气入窗行簥冷。木鱼晓动僧呗开，叫起西溪老翁醒。
西海子
作者：杨锐
朝代：清

方丈蓬壶到眼前，团城雨过亦翛然。夕阳欲下觚棱去，遥见晴空水碧天。碧波黄瓦接瀛台，秋色芙蓉镜殿开。十刹海边人散尽，水禽飞过苑墙来。
过太原作歌
作者：杨锐
朝代：清

太原公子虬髯客，笑指并州作王迹。龙起虚传晋水清，至今犹见汾云白。此地从来王者都，百年腥秽经胡雏。三河节概向谁是，段千田子今时无。摧轮倏登太行道，黄沙屯云没青草。往者灾荒连四年，饱闻白骨高于田。古堠离离识官路，颓垣漠漠寻炊烟。朅来风尘厌辛苦，鸣铗宵深代人语。只为肝肠报信陵，肯令口舌夸齐虏。莫辞且坐燕蓟游，有梦早到金台土。固关东连人去稀，山川霸气两依微。晋阳莫问前朝事，惟有秋风数雁飞。
过芦沟
作者：杨锐
朝代：清

柳色关河早带霜，危楼画角倚斜阳。天边候骑穹庐白，云外行人裤褶黄。水过田园同雁鹜，风来草木见牛羊。芦沟此处频回首，犹望西山气莽苍。
门联
作者：杨锐
朝代：清
体裁：联

月中渐见山河影；天上新承雨露恩。
闻官军收复准部四城
作者：杨锐
朝代：清

见说龟兹国，河源更尽头。羯胡终伏命，龙额会封侯。贰负尸仍梏，休屠像早收。昭陵大小白，连日汗长流。绝域通西极，平时万里疆。天徕汗血马，国集大头羊。水草千夫帐，旌旗六月霜。似闻陈校尉，亲斩郅支王。自拓伊犁地，频年费转输。先朝有深意，北徼绝强胡。异域归盟长，安边想庙谟。明明四夷守，经国意何如。瀚海封疆重，将军号令轻。准回初有议，中外本同情。贵胄仍专阃，獯戎屡畔盟。终朝立行省，藩部比陪京。甲子江南定，西征系圣颜。至今尧典在，回忆禹谟艰。王者真无战，中原不复关。凄凉告庙日，云气满桥山。
闻官军收复准部四城·其一
作者：杨锐
朝代：清

见说龟兹国，河源更尽头。羯胡终伏命，龙额会封侯。贰负尸仍梏，休屠像早收。昭陵大小白，连日汗长流。
闻官军收复准部四城·其三
作者：杨锐
朝代：清

自拓伊犁地，频年费转输。先朝有深意，北徼绝强胡。异域归盟长，安边想庙谟。明明四夷守，经国意何如。
闻官军收复准部四城·其二
作者：杨锐
朝代：清

绝域通西极，平时万里疆。天徕汗血马，国集大头羊。水草千夫帐，旌旗六月霜。似闻陈校尉，亲斩郅支王。
闻官军收复准部四城·其五
作者：杨锐
朝代：清

甲子江南定，西征系圣颜。至今尧典在，回忆禹谟艰。王者真无战，中原不复关。凄凉告庙日，云气满桥山。
闻官军收复准部四城·其四
作者：杨锐
朝代：清

瀚海封疆重，将军号令轻。准回初有议，中外本同情。贵胄仍专阃，獯戎屡畔盟。终朝立行省，藩部比陪京。
院中秋暝
作者：杨锐
朝代：清

日夕天气凉，飒然秋已深。虚檐切穹霄，广院下层阴。浮云颓高望，荒飙寒远音。冥坐易为感，孤怀下岖崟。南雁肃哀唳，弭棹清川浔。所思谅多阻，皋兰绚幽森。愿移淮南调，且辍湘潭吟。无因盥尘虑，凄其江海心。
夜舟
作者：杨锡绂
朝代：清

入夜钟吾道，微风一叶舟。徐吟迟月上，独坐看星流。野阔烟无际，波间钓未收。逝将谋小隐，生事老羊裘。
打闸
作者：杨锡绂
朝代：清

水急船沈暮雨寒，长绳百尺力应殚。耐将老眼看身事，日日鲇鱼上竹竿。
查园
作者：杨锡绂
朝代：清

花枝零落画帘空，亭角蛛丝半网虫。只有清蝉仍抱树，尽情啼到夕阳红。
南湖有感
作者：杨雍建
朝代：清
体裁：五言律诗

佳人何缥缈，绿水夜光浮。寂寞梨园曲，萧疏竹径秋。涤愁还问酒，乘兴即登舟。乡梦蘋花冷，浮生愧浪游。
观风台
作者：杨雍建
朝代：清

城上高台接混茫，天都风物郁苍苍。云封雉堞千村绕，地并乌聊六水长。见说春溪仍乐土，安知歙浦一残疆。黄峰极目徒相望，赢得愁思满客囊。
诸葛武侯祠联
作者：杨霈
朝代：清
体裁：联

谁谓将略非其所长，当时予智矜才，终逊此一生谨慎；可惜天心未曾厌乱，至今知人论世，岂徒传两表文章。
泛海宿芙蓉岛
作者：杨青藜
朝代：清

万顷连欹棹，虚空逗众灵。波翻龙气黑，日落蜃烟青。蝶梦回孤岛，鹏帆挂远星。更疑阊阖近，天乐下沧溟。
过周匏庵汶上旧业
作者：杨青藜
朝代：清

汶水桥东处士家，漆园深处满烟霞。到来竹阁凉如水，绕径空余枳壳花。
游天平山
作者：杨靖
朝代：清

石群不眠作人立，畴曩鞭之趋不及。披草蒙茸头盖笠，俯仰参差森耸息。一石崖底钓徒恭，一石峰头醉僧憩。更有一石如美人，舞袖翩跹俯何拾。其余累累形各殊，若行若语若拱揖。世人富贵未忘怀，艳说嘉名朝万笏。我行其间喜无射，笋舆低柔称且适。苾刍迎笑劝朝餐，饱食山厨饮泉冽。平生自恨磈磊多，到此何期转消释。山灵傥许结茅居，请与石友共朝夕。
漫劳
作者：杨靖
朝代：清

漫劳橐笔更遨游，潦倒金樽不自由。纵有奇文追太子，何如美酒博凉州。孤怀篱畔输黄菊，秋信江南寄白鸥。闻道柴桑多种秫，代耕无禄镇长愁。
送人之衡州
作者：杨靖
朝代：清

十幅蒲帆楚客舟，江亭风叶助离愁。寄书莫倚南飞雁，声断衡阳浦上秋。
重游金陵感赋
作者：杨靖
朝代：清

又携书剑上征桡，梦醒离亭酒未消。龙象青山沈野色，雷霆白日走江潮。千林敛霭明萧瑟，一雁凌风入泬寥。伤别伤秋两无奈，更堪疏雨暮潇潇。
半山道中
作者：杨韵
朝代：清

斜日满篷背，新凉何处招。山云间似鸟，闸水猛于潮。岸曲深藏屋，林疏忽见桥。停桡寻古寺，烦暑一时消。
登千佛阁
作者：杨韵
朝代：清

独倚高楼望，天空过鸟稀。钟声云外阁，帆影树头飞。秋陇香吹稻，西风冷逼衣。间吟不觉晚，黄叶半斜晖。
挽张百熙联
作者：杨风穆
朝代：清
体裁：联

大局诚危，只此教育问题，生机一线，我公首膺重寄，热肠共炙，壮志未酬，殁者抱恨以终，生者齐声痛哭；人心不死，合醵老成遗相，大众同情，后起更有斯人，学界馨香，闾阎鼎祝，其功可镌磐石，其像当铸国门。
书江烈妇传
作者：杨鸾
朝代：清

剪纸作香香不灭，生绡画花花不涅。三年石练女娲心，一夕竹斑湘妃血。秋风兰菊悴幽姿，松根澈泉无转移。天情地白长如斯，炯炯夜台相见时。
剑门
作者：杨鸾
朝代：清

剑门高阁倚崔嵬，蜀国风烟一线开。怪石当关森似削，惊涛胾地殷如雷。人矜绝险空诗笔，天入中原失霸才。欲问勒铭千载事，暮云飞处乱猿哀。
古浪峡
作者：杨鸾
朝代：清

峡口秋光早，客行日易曛。参差石磴涩，历乱涧泉分。一径落黄叶，四山生白云。邮亭何处是，凉雨已纷纷。
感怀
作者：杨鸾
朝代：清

芍药与黄菊，结根固不同。怀芳未及采，一夕来朔风。朔风何造次，吹我客床空。客心与客梦，倏忽若飘蓬。寄谢西园花，此意殊匆匆。抱膝惨不乐，念我同门友。当时豪俊人，零落如参昴。匣中流泉琴，弃置今已久。岂不怀古欢，道远难聚首。以我忆君心，知君与我厚。珍重岁寒交，无为反覆手。
感怀·其一
作者：杨鸾
朝代：清

芍药与黄菊，结根固不同。怀芳未及采，一夕来朔风。朔风何造次，吹我客床空。客心与客梦，倏忽若飘蓬。寄谢西园花，此意殊匆匆。
感怀·其二
作者：杨鸾
朝代：清

抱膝惨不乐，念我同门友。当时豪俊人，零落如参昴。匣中流泉琴，弃置今已久。岂不怀古欢，道远难聚首。以我忆君心，知君与我厚。珍重岁寒交，无为反覆手。
登广成观北楼
作者：杨鸾
朝代：清

高楼岌嶪势凌空，乘兴披襟欲御风。地控河山开莽苍，云连晋豫入洪濛。野花寂寂春芜绿，废苑愔愔落照红。曾是广成传旧迹，何年蹑履上崆峒。
盘豆驿
作者：杨鸾
朝代：清

盘豆驿前日欲沈，高高新月映疏林。一溪涧水数声雁，何处能消关外心。
长城
作者：杨鸾
朝代：清

秦皇筑长城，乃为万世利。连山绝谷势蜿蜒，雄图自足制中外。当时重设险，已有赵与魏。何以后世人，独罪始皇帝。虐用其民，虏使其吏。仁义不施，方欲帝万世。岂知李斯能亡秦，玺书一发长城隤。吁嗟秦皇乃为万世戒。
除夕
作者：杨鸾
朝代：清

除夕亲帏远，天街露气清。谁家今夜酒，不动故乡情。脱手成畴昔，间关怀友生。巡檐看北斗，迢递接秦城。
挽张百熙联
作者：杨鸿度
朝代：清
体裁：联

从学海开新派，几见纪阮政书，有公宏识；为时局惜长才，岂惟秦晋世好，怆我私怀。
挽曾国荃联
作者：杨鸿度
朝代：清
体裁：联

勋威百战佐中兴，功高柱石，泽被东南，尽瘁似武乡，窃闻遗表疚心，绝笔未忘依北阙；江海三年容薄宦，分隶帡幪，谊同子侄，感恩怀谢傅，不料浃旬祝嘏，过门今又哭西州。
挽曾纪泽联
作者：杨鸿度
朝代：清
体裁：联

是邦家光，是闾里荣，乔木仰世臣，更兼使节扬庥，一代殊勋垂信史；为天下痛，为楚材惜，中流倾砥柱，未识海军画策，几人只手挽狂澜？
贺张百熙60寿联
作者：杨鸿度
朝代：清
体裁：联

载璧秉圭，锡公纯嘏；获寿致福，为国宠光。
天后宫联
作者：杨鹤书
朝代：清
体裁：联

三十年宦海平安，旦夕焚香，惟求利济；一万里慈云庇荫，间关行役，重许瞻依。
挽所欢联
作者：杨鼎来
朝代：清
体裁：联

前世孽缘今世了；他生未卜此生休。
门联
作者：杨鼎来
朝代：清
体裁：联

文章有价；阴骘无凭。
挽张之洞联
作者：杨鼎福
朝代：清
体裁：联

累朝佐命元勋，与曾左李后先辉映；两世亲承硕画，合商军学公私同悲。
挽左宗棠联
作者：杨龄
朝代：清
体裁：联

慕韩荆州之风，收名定价，千里投夏口，千官上石头，开诚布公，瑕瑜不掩，身世感遭逢，受知倍戚受恩者；继曾文正而谥，拜印封侯，一威著藩篱，一德弥宇宙，安内攘外，笙罄同音，仔肩需寄代，慎终难为慎始人。
三一庵
作者：杭世骏
朝代：清

后时夫何忧，望收身亦到。沿缘委巷穷，四顾绝邻保。石泉活眼碧，漾漾舞寒藻。初从下界看，楼阁在林杪。涩磴诘屈穿，封径有密筱。肃然天风来，低拜石坛扫。丈室涵孤清，抚槛纵遐讨。了了江上山，落日衔更好。晷短兴逾高，惜景寸心悄。咄哉葛长庚，可惜先我老。遥兴既未能，流眄曷云少。迢迢江路长，健欲约归鸟。
中宿峡
作者：杭世骏
朝代：清

江流无直波，造化妙融结。凝此秋一湾，知几翠屏折。丛芦窈然青，危石蠢尔凸。岂愁顽蛟蹲，到寺渐奔泄。群峰密构接，高蹠忽踏裂。虹梁轶天半，垒石补空缺。千夫挽长茭，哀过啼猿切。迢迢孤蓬眠，况有万里别。
书燉煌集后寄顾行人之珽三水
作者：杭世骏
朝代：清

指掌西陲聚米图，岩疆版筑集烝徒。天开敕勒穹庐远，地拓瓜沙戍垒孤。鸡塞梦寒飞锦段，雁关烽息閟金符。冰霜诗句贤劳绩，补入《燉煌实录》无。
出国门作
作者：杭世骏
朝代：清

西风凉入祫衣轻，似促羁人出凤城。雁隔断云联远阵，马冲残月带班声。湖山待我看秋色，驿路从头问旧名。稍喜渐能除妄想，仁祠还证古先生。尘涨都亭失翠微，一行风柳扑人飞。蝶将晒午先垂翅，荷为延秋早褪衣。七载旧游程可按，卅年壮志事全违。穷檐肯负名山业，史稿还堪证昔非。
出国门作·其一
作者：杭世骏
朝代：清

西风凉入祫衣轻，似促羁人出凤城。雁隔断云联远阵，马冲残月带班声。湖山待我看秋色，驿路从头问旧名。稍喜渐能除妄想，仁祠还证古先生。
出国门作·其二
作者：杭世骏
朝代：清

尘涨都亭失翠微，一行风柳扑人飞。蝶将晒午先垂翅，荷为延秋早褪衣。七载旧游程可按，卅年壮志事全违。穷檐肯负名山业，史稿还堪证昔非。
同籍有戍遣之事寄诗奉慰
作者：杭世骏
朝代：清

来日何当叹大难，生全须信主恩宽。三千碛道黄花古，一两轮啼素载寒。去国定知无胜饯，破家岂为爱微官。东西南北惟君使，好作王程戴斗看。
大庙峡
作者：杭世骏
朝代：清
体裁：古风

亭午泊中宿，已信江路狭。斜阳弄曛黄，迤入大庙峡。瀺灂几派冲，巀嵲两峰夹。横厓窥客舟，仰首黑云压。颇疑蛟龙宫，石柱颠倒插。怪石巧遮拦，层递俨置闸。缘坡被菅茅，过岭叫鹎鵊。冬江风景殊，喜值我来恰。舟师仄足行，背缆贴山胁。捷如倒饮猿，肩臂自相接。须臾下平冈，出险才一霎。平生慕飞仙，焉得终日挟。
大庙峡
作者：杭世骏
朝代：清

亭午泊中宿，已信江路陕。斜阳弄曛黄，迤入大庙峡。瀺灂几派冲，巀嵲两峰夹。横厓窥客舟，仰首黑云压。颇疑蛟龙宫，石柱颠倒插。怪石巧遮拦，层递俨置闸。缘坡被菅茅，过岭叫鹎鵊。冬江风景殊，喜值我来恰。舟师仄足行，背缆贴山胁。捷如倒饮猿，肩臂自相接。须臾下平冈，出险才一霎。平生慕飞仙，焉得终日挟。
大竿岭
作者：杭世骏
朝代：清

荡胸力抵江风大，云护行缠上杳冥。纳日危冈收晚翠，倚天孤障入遥青。一竿高下中分界，七建回盘此作经。九百江关方历尽，暂抛筇杖拜山灵。
峡山寺
作者：杭世骏
朝代：清
体裁：古风

江行屈折不知里，今朝真到峡山趾。屏风几叠列门前，仿佛飞来灵鹫似。黄茅苦竹纷璁珑，犀牛潭水清若空。舍舟径穿侧岸入，大树橚爽摇天风。山灵知我爱佳眺，导入三门转清奥。山晖堂界二禺祠，帝子仙成颜尚少，振衣㩳㩳凌危台，数峰倒影风吹开。绿萝罥壁飞鸟绝，枯藓满洞清猿哀。玉龙蜿蜒下峻阪，苍雪弥天昼疑晚。寻源更渡流香桥，猛见飞流破岩壸。峥潺激响檐铎喑，心魂洒濯毛发森。孤亭谅少热客借，绝壑疑有苍龙吟。谁遣晶帘遮岫幌，拖落天绅一千丈。跳珠溅沫不肯休，要使多生首频仰。老僧对我长眉青，花宫寂寞春长扃。君不见劳劳尘世少仙骨，难将常语酬山灵。
峡山寺
作者：杭世骏
朝代：清

江行屈折不知里，今朝真到峡山趾。屏风几叠列门前，仿佛飞来灵鹫似。黄茅苦竹纷璁珑，犀牛潭水清若空。舍舟径穿侧岸入，大树橚爽摇天风。山灵知我爱佳眺，导入三门转清奥。山晖堂界二禺祠，帝子仙成颜尚少，振衣凌危台，数峰倒影风吹开。绿萝罥壁飞鸟绝，枯藓满洞清猿哀。玉龙蜿蜒下峻阪，苍雪弥天昼疑晚。寻源更渡流香桥，猛见飞流破岩壸。峥潺激响檐铎喑，心魂洒濯毛发森。孤亭谅少热客借，绝壑疑有苍龙吟。谁遣晶帘遮岫幌，拖落天绅一千丈。跳珠溅沫不肯休，要使多生首频仰。老僧对我长眉青，花宫寂寞春长扃。君不见劳劳尘世少仙骨，难将常语酬山灵。
崇圣院
作者：杭世骏
朝代：清

香林曲抱流，竹户昼常阖。枯涧一彴横，清阴万竿纳。行逢幽鸟唤，径屡黄叶踏。古柏两离立，苍色照坏衲。植根忠孝王，历八百膢腊。孤筠倚檐空，忍草到阶合。瘦句传惠洪，余韵尚绕榻。缅怀缔造初，辛苦把茅搭。佛髻不受尘，禅枝稳栖鸽。寒烟冒蔬畦，不碍野花杂。漻然梵唱清，邻磬远相答。斜阳一挥手，路转见佛塔。
弹子矶
作者：杭世骏
朝代：清

数峰卧未起，一峰蹶然兴。团团敛珠规，潋潋经玉绳。遂令一卷石，乃得弹子称。坚刃削积铁，壁立不可升。刻画出众皱，细路生榛艿。压江始讶黑，窥舰俄愁崩。轻猱不敢踏，何况摩霄鹰。晨楫凌浩渺，万象资凭陵。抬头惮险艰，履薄增凌兢。卧思飞仙才，兴至何难登。袖中蝌蚪字，拿攫工镌誊。谛观仍荡荡，大笑同苍蝇。
拱北楼
作者：杭世骏
朝代：清

荡荡双门势郁盘，危楼直北拱长安。莲花转漏铜龙咽，云叶栖檐铁凤寒。万里行完初放眼，九秋悲后独凭阑。失明气象层霄迥，可许孤臣彩笔干。
春雨书事用寇忠悯韵
作者：杭世骏
朝代：清

一径濛濛地，端居感寸心。乱飘鱼火失，寒逐野塘深。云阔迷新树，岩低匿暝禽。明朝阻幽兴，无分策疏林。
梅岭
作者：杭世骏
朝代：清

绝险谁教一线通，雄关横截岭西东。搀天路迥盘蛇细，拔地峰奇去雁空。戍草乱侵萧勃垒，阵云遥堕尉陀宫。荒祠一拜张丞相，疏凿真能迈禹功。
梵天寺
作者：杭世骏
朝代：清

佛塔在何许，斗折历隤坻。蜿蜒活笔锓，一卷陀罗尼。刺天交屹峙，拔地两崛奇。墙匡秋井塌，灵鳗无人知。复从坏殿壁，摸认青萝碑。诠诗没榛莽，坡韵亦尘缁。寻僧纵逸步，锉冷茶烟迟。窥颜镜元镜，乱叶堆荒陂。凝龙睡不醒，慌惚泉眼移。苍凉催晚色，周览凄心脾。山灵不留人，飒爽飘微飔。丹黄忽送望，奔赴恐后时。
楹帖
作者：杭世骏
朝代：清
体裁：联

作客思秋，议图赤脚婢；品茶入室，为遣长须奴。
沂州道中忆故园梅信
作者：杭世骏
朝代：清

买得梅花手自栽，清严标格共徘徊。荒城古驿人千里，一段生香拗不来。吾家十笏小禅龛，清境迢迢梦亦谙。底事冰魂断消息，更无天气似江南。
沂州道中忆故园梅信·其一
作者：杭世骏
朝代：清

买得梅花手自栽，清严标格共徘徊。荒城古驿人千里，一段生香拗不来。
沂州道中忆故园梅信·其二
作者：杭世骏
朝代：清

吾家十笏小禅龛，清境迢迢梦亦谙。底事冰魂断消息，更无天气似江南。
沙口守潮
作者：杭世骏
朝代：清

泼火微微雨，推篷静候潮。春风斤竹色，吹绿过沙腰。
浈阳峡
作者：杭世骏
朝代：清

浈水从西来，苦被山势缚。两崖峙苍深，巨石互绵络。猛力不得骋，出坎仍？跃，纵横漫晴沙，渐复展肩膊。坡陀排剑锋，十步九岞崿。岂烦灵胡劈，颇费鬼斧削。川涂信知艰，妙景本不恶。盘涡篙力微，转瞬几错愕。惊波溅篷窗，因险转得乐。？魂久始宁，且就沙际泊。
浈阳峡
作者：杭世骏
朝代：清
体裁：古风

浈水从西来，苦被山势缚。两崖峙苍深，巨石互绵络。猛力不得骋，出坎仍�跃，纵横漫晴沙，渐复展肩膊。坡陀排剑锋，十步九岞崿。岂烦灵胡劈，颇费鬼斧削。川涂信知艰，妙景本不恶。盘涡篙力微，转瞬几错愕。惊波溅篷窗，因险转得乐。�魂久始宁，且就沙际泊。
禹城
作者：杭世骏
朝代：清

小市尘稀眼缬明，一街寒日筑球声。故人传说休官处，冷骑萧萧过禹城。
秋日独上五层楼望海
作者：杭世骏
朝代：清

千级层梯宛转过，浮云栖栋下承阿。楼船濑水思杨仆，黄屋蛮荒笑尉陀。蜃气三春侵画堞，騧夷百战息雕戈。茫茫涨海东南去，极目天涯涕泪多。
秋雨
作者：杭世骏
朝代：清

晓起屏山掩画螺，惊风有意撼槐柯。空阶几日苔痕合，脱叶飞来雨点多。雨横风斜昼少欢，茅堂高枕轴帘看。平阶沟水潜通壑，舄下喧涛更较寒。岩扉过雨发寒皴，石色苍凉不见人。偶向翠廓閒倚拍，两枝红蓼漾秋鳞。
秋雨·其一
作者：杭世骏
朝代：清

晓起屏山掩画螺，惊风有意撼槐柯。空阶几日苔痕合，脱叶飞来雨点多。
秋雨·其三
作者：杭世骏
朝代：清

岩扉过雨发寒皴，石色苍凉不见人。偶向翠廓閒倚拍，两枝红蓼漾秋鳞。
秋雨·其二
作者：杭世骏
朝代：清

雨横风斜昼少欢，茅堂高枕轴帘看。平阶沟水潜通壑，舄下喧涛更较寒。
羚羊峡歌
作者：杭世骏
朝代：清

羚羊峡峙端江浔，山高高兮水深深。山高不见众木摇櫹椮，但见哀猿跳掷啼愁霪。水深不见碧浪横鳣鲟，但见渔子摈落栫淀涔。佛图仙观亦何有，远自太古春愔愔。扁舟乘晓溯空阔，支颐太息收孤衾。桂以膏自煎，象以齿自燖。含珠遭叉大璞剖，金钱截尾摧文禽。如神巧匠出乡里，日思推刃真难谌。是谁作俑石制研，墨海酣饱金壶斟。金星石末采未足，鼍矶雀瓦纷搜寻。远从洮河近黄海，斸掘已遍青霄岑。蛮荒也复破天巧，灵胡高掌穿元阴。磨刀霍霍剚石髓，东西坑洞穷雕锓。丁丁逸响彻天外，十里如奏丘中琴。分肌擘理恣剜剔，譬部孕腹观怀？。漱淘水府抉□户，山灵含痛愁悲吟。腰縆缒入大壑底，累夕不获瞻辰参。云腴累百不得一，瘢痕余润犹渗淫。花青蕉白火轮赤，重之无异双南金。云中不少大手笔，助写仙篆抒灵襟。惜哉无缘伴子墨，辇送九陌娱朝簪。我闻地有三千六百轴，辐辐相凑支嵚崟。玲珑瘦骨露豁閜，惊涛击撞洪淋淋。猛伐剧愁地脉绝，颓然陀落谁能任。呜呼申甫不世出，安知爱道非天心。熂山封水古有禁，孰能入告披丹枕。圣朝宝人不宝石，深劖岩壁垂来今。狰狞鬼斧不敢劈，真官卧守防窥临。兹山稍得苏元气，肤寸云出烝甘霖。金乌踆其阳，寒兔蹲其阴。沐浴日月发光怪，定能为国生璆琳。归真返朴有至理，耕䎫安稳弭灾祲。皇帝圣寿一万岁，远与高峡永永无亏侵。
羚羊峡歌
作者：杭世骏
朝代：清
体裁：古风

羚羊峡峙端江浔，山高高兮水深深。山高不见众木摇櫹椮，但见哀猿跳掷啼愁霪。水深不见碧浪横鳣鲟，但见渔子摈落栫淀涔。佛图仙观亦何有，远自太古春愔愔。扁舟乘晓溯空阔，支颐太息收孤衾。桂以膏自煎，象以齿自燖。含珠遭叉大璞剖，金钱截尾摧文禽。如神巧匠出乡里，日思推刃真难谌。是谁作俑石制研，墨海酣饱金壶斟。金星石末采未足，鼍矶雀瓦纷搜寻。远从洮河近黄海，斸掘已遍青霄岑。蛮荒也复破天巧，灵胡高掌穿元阴。磨刀霍霍剚石髓，东西坑洞穷雕锓。丁丁逸响彻天外，十里如奏丘中琴。分肌擘理恣剜剔，譬部孕腹观怀�。漱淘水府抉□户，山灵含痛愁悲吟。腰縆缒入大壑底，累夕不获瞻辰参。云腴累百不得一，瘢痕余润犹渗淫。花青蕉白火轮赤，重之无异双南金。云中不少大手笔，助写仙篆抒灵襟。惜哉无缘伴子墨，辇送九陌娱朝簪。我闻地有三千六百轴，辐辐相凑支嵚崟。玲珑瘦骨露豁閜，惊涛击撞洪淋淋。猛伐剧愁地脉绝，颓然陀落谁能任。呜呼申甫不世出，安知爱道非天心。熂山封水古有禁，孰能入告披丹枕。圣朝宝人不宝石，深劖岩壁垂来今。狰狞鬼斧不敢劈，真官卧守防窥临。兹山稍得苏元气，肤寸云出烝甘霖。金乌踆其阳，寒兔蹲其阴。沐浴日月发光怪，定能为国生璆琳。归真返朴有至理，耕䎫安稳弭灾祲。皇帝圣寿一万岁，远与高峡永永无亏侵。
胡三应瑞爱皋亭山水有结庐之原诗以坚之
作者：杭世骏
朝代：清

君如买宅皋亭住，须种梅花三百树。树里茅堂树外桥，杖策寒香袭衣屦。春残叶大转阴浓，雨过苔黏更盘互。邻叟来传补竹方，幽禽唤与寻山路。烟钟际暝答村春，渔火沿流破溪雾。眼前好景画难真，身外良图计非误。瓜皮艇小载琴来，相访柴门月初吐。汲泉日日招僧雏，煎茶扫叶秋可娱。西林僛僛响凉雨，夹岸瑟瑟摇青芦。长歌棹入藕花去，廿里即是临平湖。湖外家家粳稻足，况有鱼蚬兼茭菰。长年饱饭一无事，不愧识字耕田夫。桃源已迷盘谷迥，投老舍此安归乎。看君决计入寥廓，黄鹤云间呼。
胡三应瑞爱皋亭山水有结庐之原诗以坚之·其一
作者：杭世骏
朝代：清

君如买宅皋亭住，须种梅花三百树。树里茅堂树外桥，杖策寒香袭衣屦。春残叶大转阴浓，雨过苔黏更盘互。邻叟来传补竹方，幽禽唤与寻山路。烟钟际暝答村春，渔火沿流破溪雾。眼前好景画难真，身外良图计非误。瓜皮艇小载琴来，相访柴门月初吐。
胡三应瑞爱皋亭山水有结庐之原诗以坚之·其二
作者：杭世骏
朝代：清
体裁：古风

汲泉日日招僧雏，煎茶扫叶秋可娱。西林僛僛响凉雨，夹岸瑟瑟摇青芦。长歌棹入藕花去，廿里即是临平湖。湖外家家粳稻足，况有鱼蚬兼茭菰。长年饱饭一无事，不愧识字耕田夫。桃源已迷盘谷迥，投老舍此安归乎。看君决计入寥廓，黄鹤㩳㩳云间呼。
胡三应瑞爱皋亭山水有结庐之原诗以坚之·其二
作者：杭世骏
朝代：清

汲泉日日招僧雏，煎茶扫叶秋可娱。西林僛僛响凉雨，夹岸瑟瑟摇青芦。长歌棹入藕花去，廿里即是临平湖。湖外家家粳稻足，况有鱼蚬兼茭菰。长年饱饭一无事，不愧识字耕田夫。桃源已迷盘谷迥，投老舍此安归乎。看君决计入寥廓，黄鹤云间呼。
赠金观察志章
作者：杭世骏
朝代：清

江上银涛滚滚催，草堂刚对曲江开。横襟坐揽千峰秀，放笔平添万壑哀。海国苍茫徵故迹，霸图销歇出惊才。城南不少豪韩愈，眼见低头下拜来。两镇雄藩控制长，防秋千骑绕边墙。龙门山远开天险，马市台高压大荒。霜戟晓连沙草白，蜺旌晴卷塞尘黄。风生坐啸寻常事，难得威棱憺朔方。卅载论交洽纪群，瓣香心奉岂徒云。狂来我就《批鳞集》，归去公传誓墓文。海内清流余几辈，尊前明月止三分。相逢不用歌难老，细嚼黄花话旧闻。
赠金观察志章·其一
作者：杭世骏
朝代：清

江上银涛滚滚催，草堂刚对曲江开。横襟坐揽千峰秀，放笔平添万壑哀。海国苍茫徵故迹，霸图销歇出惊才。城南不少豪韩愈，眼见低头下拜来。
赠金观察志章·其三
作者：杭世骏
朝代：清

卅载论交洽纪群，瓣香心奉岂徒云。狂来我就《批鳞集》，归去公传誓墓文。海内清流余几辈，尊前明月止三分。相逢不用歌难老，细嚼黄花话旧闻。
赠金观察志章·其二
作者：杭世骏
朝代：清

两镇雄藩控制长，防秋千骑绕边墙。龙门山远开天险，马市台高压大荒。霜戟晓连沙草白，蜺旌晴卷塞尘黄。风生坐啸寻常事，难得威棱憺朔方。
越秀山怀古
作者：杭世骏
朝代：清

峨峨越秀山，千古阅兴替。台隍夷夏交，月表秦楚际。缅维老夫佗，荆棘此剪薙。中原方逐鹿，兵甲惜劳弊。从容得辟疆，屈彊遂称帝。带海为藩维，蓖山作屏蔽。不知汉广大，颇恃兵锋锐。卓哉陆大夫，一语豁蒙曀。称臣请内属，蹶起解椎髻。朝台压闉阇，奕世永带砺。牝晨误远图，煽处乏调剂。戈船下牂牁，一往失重闭。险设衅可乘，时衰力能制。始知开国人，贬捐有深计。清朝息金革，旷宇喜开霁。秋风吹余花，孤客恣幽憩。日落树盘鸦，潮来城上蛎。江天雨苍茫，俯仰供流涕。岧峣腐史笔，凭吊落荒裔。
过赵一清用东坡梁左藏会饮傅国博家韵
作者：杭世骏
朝代：清

岩岩酒阵朝飞檄，兔盏鸡缸纷不一。敬容残客罢周旋，特敕当关脱名籍。筵前棋槊镇相娱，绝胜弯弧制鸣镝。横窗秋色弄幽姿，疑有花魂呼欲出。为怜十指费诠排，相遣双鳌破岑寂。别雕秀句写欢悰，归咏声应出金石。
送同年金甡之东昌
作者：杭世骏
朝代：清

相守无欢悰，送子走马去。青枣不著花，纂纂在高树。赤心持奉子，将子尚无吐。布褐有石交，簪带少肺附。神明既不关，欢谑又何助。陈人负屯骨，握鉴定沟瞀。薄植期前修，驽足切遐慕。回首一蹉跌，万事叹错迕。期子金石坚，钦子文章富。惜子远行迈，郁勃发奇趣。鹊山秋在朝，华不秋在暮。朝暮鹊华间，秋色眉棱度。洒词搜清寒，渺渺澹思虑。维予砖瓦姿，磥砢掷霜露。谁能不雕厉，辗转自耽误。诵子历下诗，得阴雨恐惧。潘生珑无近情，此意或可语。索米良以艰，寄食岂容屡。久羁童仆疑，习见亲昵斁。九十月之交，余亦奋南翥。
送赵一清南归
作者：杭世骏
朝代：清

此去犹乘薄笨车，霜凄风急渺愁予。耦耕旧约词空费，作伴还乡愿又虚。淮楚流亡方辗转，江湖耆旧几乘除。平生一段怀人意，为尔临歧雪涕书。
郁孤台
作者：杭世骏
朝代：清

丹枫匝岸双江丽，峻岭环川万户开。汗漫偶为乘蹻客，苍凉独上郁孤台。层楼飞鸟萦烟度，大壑惊涛辊石来。漠漠天风满归路，旋螺门巷半蒿莱。
酬丁处士钱送江口
作者：杭世骏
朝代：清

娟娟隔岸山，历历临江树。摇摇独客心，漠漠沙洲渡。褰裳送行舟，劳子远来赴。去住各艰辛，川涂莽回互。征侨嗟不逢，芳华怅迟暮。了思良会难，始省初心误。纡威入晚烟，不辨烟中路。饥禽解笑人，投老去丘墓。
雨过净慈寺契原山堂听岭云上人弹琴
作者：杭世骏
朝代：清

萧条桫椤林，一雨转清绝。颖师净名室，孤影澹行迹。棱棱木叶衣，瘦骭遮不没。余事出声闻，结想渺林樾。散作一指禅，触响动超忽。七条泠泠弦，不与山水隔。晚花萎无香，幽径艳还灭。天高风露澄，戒缚破枯寂。潭潭木石心，钩拨见古拙。老猿蹑月听，遥峰堕空碧。
题严光传后
作者：杭世骏
朝代：清

坚卧难教姓氏埋，至今严濑有高台。若为不著羊裘钓，更有何人物色来。一卷《尚书》受业新，买驴给费剧艰辛。庐江尚有韩同舍，只说先生是故人。
题严光传后·其一
作者：杭世骏
朝代：清

坚卧难教姓氏埋，至今严濑有高台。若为不著羊裘钓，更有何人物色来。
题严光传后·其二
作者：杭世骏
朝代：清

一卷《尚书》受业新，买驴给费剧艰辛。庐江尚有韩同舍，只说先生是故人。
题陈元孝遗象
作者：杭世骏
朝代：清

南村晋处士，汐社宋遗民。湖海归来客，乾坤定后身。竹堂吟暮雨，山鬼哭萧晨。莫向厓门去，霜风正扑人。秋井苔花渍，荒庐蜃气蒸。飞潜两难问，忧患况相仍。拄策非关老，裁衣祇学僧。凄凉怀古意，岂是屈梁能。巢覆仍完卵，皇天本至公。《蓼莪》篇久废，薇蕨采应空。劫已归龙汉，家犹祭鬼雄。等身遗著在，泉下告而翁。岭海论《风》《雅》，平生一瓣香。晓音动岩壑，幽意到羲皇。掩卷惊波定，停杯落日黄。清高仰遗象，肃拜涕沾裳。袁粲能无传，嵇康亦有儿。古人谁汝匹，信史岂吾欺。寂寞徒看画，苍凉祇益诗。怀贤兼论世，凄绝卷还时。
题陈元孝遗象·其一
作者：杭世骏
朝代：清

南村晋处士，汐社宋遗民。湖海归来客，乾坤定后身。竹堂吟暮雨，山鬼哭萧晨。莫向厓门去，霜风正扑人。
题陈元孝遗象·其三
作者：杭世骏
朝代：清

巢覆仍完卵，皇天本至公。《蓼莪》篇久废，薇蕨采应空。劫已归龙汉，家犹祭鬼雄。等身遗著在，泉下告而翁。
题陈元孝遗象·其二
作者：杭世骏
朝代：清

秋井苔花渍，荒庐蜃气蒸。飞潜两难问，忧患况相仍。拄策非关老，裁衣祇学僧。凄凉怀古意，岂是屈梁能。
题陈元孝遗象·其五
作者：杭世骏
朝代：清

袁粲能无传，嵇康亦有儿。古人谁汝匹，信史岂吾欺。寂寞徒看画，苍凉祇益诗。怀贤兼论世，凄绝卷还时。
题陈元孝遗象·其四
作者：杭世骏
朝代：清

岭海论《风》《雅》，平生一瓣香。晓音动岩壑，幽意到羲皇。掩卷惊波定，停杯落日黄。清高仰遗象，肃拜涕沾裳。
黄木湾望浴日亭
作者：杭世骏
朝代：清

遥下舟中拜，心仪浴日亭。曦光终古白，海气一重青。鸟立旌麾肃，龙归草树胜。山川真浩荡，愁望转松惺。
王石谷绘竹坡图为何昭夏作
作者：杭居敬
朝代：清
体裁：七言绝句

翠筱龙钟绕屋栽，平坡三径旧时开。纵然客过羊求少，尚有清风动地来。
缴奁
作者：杭温如
朝代：清

纨绮营身物，簪珥饬容具。儿身无所托，纨绮安所附。儿容不复修，簪珥何所顾。空馀此妆奁，衣笥间藏注。饮泣奉高堂，留充嫁与娶。姑闻亦心伤，涕泣零如雨。含泪劝姑前，儿命安所遇。从今不出闼，钗荆与裙布。
自伤
作者：杭温如
朝代：清

木凋花易谢，凋谢各有时。胡为凋与谢，非时独当之。十三学刺纫，十五学吟诗。十七长成身，深闺人未知。忽闻父母命，许字他家儿。十九出绣阁，掩泣父母辞。登堂拜姑舅，妇道始从兹。妾本无所能，妾又何所奇。姑舅同欢悦，明珠掌上持。殷情劝阿郎，读书勿自欺。怀安名实败，奋志凤凰池。那知天夺算，一蹶不可医。十九廿一二，劳燕各分离。舅亦寻年殁，赖姑岁月迟。妾无奉姑孝，姑常为妾慈。一朝姑不顾，乘此茕独姿。吁嗟乎，妾死姑可在，姑死妾何资。不然相继死，姑妇常相随。窃比木与花，凋谢此其期。一何留妾身，受此无穷悲。
春日寄怀湛堂
作者：杭澄
朝代：清

晴烟漠漠柳丝丝，肠断春江是别时。千里相思两行泪，三年光景几篇诗。生涯似兔初营窟，踪迹如蝉不定枝。却怪天遥久留滞，何年得遂鹿门期。
独坐
作者：杭澄
朝代：清

久坐不觉暝，罗衣怯晚风。远星随月后，孤屿入云中。归鸟争栖树，浮烟欲蔽空。天涯一长望，怀思正无穷。
辛未五十悲吟
作者：杭澄
朝代：清

十载伤心泪，何曾一日乾。老深无后痛，贫觉立孤难。寂寂墓门草，深深眢井栏。此身原已死，休作未亡看。
刘凤诰长生位联
作者：杭郡绅士
朝代：清
体裁：联

归兴托蒪鲈，一代文章留北阙；清芬接梅鹤，百年风教在西湖。
帅承瀛长生位联
作者：杭郡绅士
朝代：清
体裁：联

两浙人来，岁祝选湖山胜境；双堤门外，风流继唐宋名臣。
苏幕遮·送春
作者：杭锦
朝代：清

绿杨烟，红杏雨。檐溜声声，滴到伤心处。欲赋新词先意阻。人在愁中，怕作多愁句。燕双飞，莺对舞。如此风光，一霎成虚度。多谢游丝相绊住，还恳东皇，留得春几许。
挽曾国荃联
作者：松椿
朝代：清
体裁：联

勋业正南邦，溯当年光复三江，仲伯后先膺节钺；宦游依北斗，痛此日名垂千古，军民遐迩哭帡幪。
赠陈容礼联
作者：松筠
朝代：清
体裁：联

揽胜寰中九万里；承欢塞外十三年。
挽高凤歧联
作者：林万里
朝代：清
体裁：联

听经忆十五年前，日月悠悠，大难往事长为恨；闻讣在八千里外，门墙落落，别有伤心未忍言。
挽张之洞联
作者：林世焘
朝代：清
体裁：联

休休遗爱世难忘，救时何啻郑侨，通籍诵宏文，惠义及民，洵推众母；蹇蹇孤忠天允鉴，受赐直同管仲，易名昭茂典，功勋在国，特表劳臣。
挽张之洞联
作者：林世焘
朝代：清
体裁：联

公真自命千秋，垂卅年出领疆符，入秉钧轴，奠安中外，丕著忠勤，国尔忘家，惟树党营私是戒，合政事文章学问，皆有古人风，记平居便坐雅谈，久亲教诲，得其余绪，均堪沾溉后生，独奈何撰杖偶违、骑箕遽逝，澜回川障，危局奚支，北阙眷前劳，褒功特重易名典；天不慭遗一老，痛两圣同归苍昊，专倚元臣，致泽君民，正资匡济，时方多难，乃鞠躬尽瘁以终，无尊卑疏戚贤愚，佥为斯世恸，引贱子孤根薄植，早荷甄陶，愧我非才，谬许清华称职，叹从此琴材孰赏，圭玷谁磨，栋折榱崩，隐忧曷已，南宫怀夙契，尚德当酬知己恩。
挽张百熙联
作者：林世焘
朝代：清
体裁：联

吾师真天下奇才，溯当早领贤书，久居禁近，历持玉节，载拔菁莪，值銮辂之西巡，舍輶轩而北卫，迨及入清宫掖，旋教晋掌钧衡，言兴学则材育通儒，使理财则望隆计相，矧复舟车所至，令闻丕宣，每殷忧国病难医，惜瓯卜终虚，一夜星芒收岳降；贱子属公门后进，忆自选供省直，获觐光仪，泊宴琼林，遂成桃李，喜闻名于荐鹗，荷长价以登龙，期为甲第郤诜，乃作文章杜牧，谓荣宠虽输乎此日，顾升沉不限乎他年，隐将衣钵相传，深情若揭，宁私恸山颓安仰，听履声犹在，九龄风度系宸思。
吊殉节五妃墓
作者：林中桂
朝代：清

谁将明祚复延长，六月投缳日色黄。节凛泉台甘结伴，躯捐海国愿从王。宫帏永别同埋玉，脂粉宁悲久瘗香。行过魁山遗冢在，至今犹绕老烟光。
黄鹤楼联
作者：林之望
朝代：清
体裁：联

向江汉凭栏，作颂愿为尹吉甫；让英豪下笔，爱才谁似李青莲。
寿姊夫李志汉联
作者：林乔荫
朝代：清
体裁：联

宝树蔚彤云，知诸出有阳元，望他日成吾宅相；华堂盈紫气，溯原初于聃耳，喜长生本自家传。
次牧《翁六月七日迎河东君于云间喜而有述》诗
作者：林云凤
朝代：清

天上秋期尚缪悠，先从九夏慰离愁。垂来柳眼窥帘额，绣出花心粲枕头。翠管双吹谐唳鹤，雕阑并倚笑牵牛。准知宿世蓝桥侣，即在今宵谷水舟。鸳鸯湖上学鸳鸯，竟体犹沾杜若香。此夜依然来北里，伊人元不隔东墙。桃花旖旎如前度，丝竹骈罗即后堂。一曲将雏应有待，和鸣早已听归昌。九山佳处女仙家，路比章台定不赊。渡口未曾邀鹊驾，门前先已驻羊车。修眉浣出纤纤月，娇靥匀来淡淡霞。自此携归琴水曲，分明解语白莲花。
次牧《翁六月七日迎河东君于云间喜而有述》诗·其一
作者：林云凤
朝代：清
体裁：七言律诗

天上秋期尚缪悠，先从九夏慰离愁。垂来柳眼窥帘额，绣出花心粲枕头。翠管双吹谐唳鹤，雕阑并倚笑牵牛。准知宿世蓝桥侣，即在今宵谷水舟。
次牧《翁六月七日迎河东君于云间喜而有述》诗·其三
作者：林云凤
朝代：清
体裁：七言律诗

九山佳处女仙家，路比章台定不赊。渡口未曾邀鹊驾，门前先已驻羊车。修眉浣出纤纤月，娇靥匀来淡淡霞。自此携归琴水曲，分明解语白莲花。
次牧《翁六月七日迎河东君于云间喜而有述》诗·其二
作者：林云凤
朝代：清
体裁：七言律诗

鸳鸯湖上学鸳鸯，竟体犹沾杜若香。此夜依然来北里，伊人元不隔东墙。桃花旖旎如前度，丝竹骈罗即后堂。一曲将雏应有待，和鸣早已听归昌。
红叶
作者：林云凤
朝代：清
体裁：七言律诗

花发炎方想刺桐，谁知秋叶幻春红。朝华忽散朝阳后，晚艳都迷晚烧中。凋谢未应随玉露，剪裁元自出金风。若教题就能飞去，不待流波意已通。
行路难
作者：林云凤
朝代：清
体裁：乐府曲辞

上客且莫餐，听歌行路难。茹荼知味苦，食梅知味酸。蜜中亦有螫，棘中亦有兰。人情反覆君自看，泣者未必感，笑者未必欢。曲如羊肠郁以盘，令我喟然摧肺肝。
客杭书怀
作者：林云铭
朝代：清

老去偏为客，病多不耐愁。疏钟千里梦，淡月半床秋。羽檄惊旁午，家书绝致邮。宵深眠未稳，肠断碧云楼。
登陴纪事
作者：林云铭
朝代：清

万物当刍狗，海波传警息。己亥夏六月，蹂躏江南北。官民不知兵，相继自顿踣。延及宛与池，闻风堕疆域。新安失唇齿，讹言相煽惑。强者思走险，弱者竞逃匿。我为新安吏，蒿目徒恻恻。七月方上旬，防兵反攻逼。骁骑薄西城，飞矢流如织。空拳宿城头，有气难吞贼。海谍七人来，诡辞夸战克。廿三抵郡内，狼狈为鬼蜮。歼之演武场，观者无人色。相挈避挑衅，半城生荒棘。叛兵拔营行，所至掠新特。更闻祁门令，邑陷奔屴崱。万山尽伏莽，民心多反侧。纷纷羽书驰，军情何其亟。议战苦无兵，议守忧无食。书生何所能，惟有死报国。
重游新安
作者：林云铭
朝代：清

频日缘溪箬茧船，到来犹见旧山川。烽烟甫靖多空巷，戎马成群杂市廛。鬓雪自怜前貌改，晨星难得故人全。扶藜父老争相问，忆唱骊歌十二年。
静寄
作者：林云铭
朝代：清

寂寂荒陬好结茅，烟霞不负旧时交。参将水月无生话，筮得天山最上爻。客少空悬孺子榻，书多但拥放翁巢。草玄有志终须就，却懒逢人说《解嘲》。
庆飨老典有序·其二
作者：林人文
朝代：清

田畴子弟尤当课，酌兕还赓大有年。祷祝私心符冀望，口碑心版颂仁贤。
庆飨老典有序之ㄧ
作者：林人文
朝代：清

□东旧馆列华筵，多少翁媪尽至前。但愿省刑兼薄歛，熙熙得遂燕毛天。
初春
作者：林以宁
朝代：清

百合名香手自焚，雪晴天际尚停云。寒梅才被东风坼，酿得春愁已十分。
哭柴季娴
作者：林以宁
朝代：清

婆娑壁间画，手泽犹芳鲜。清夜发光芒，睨视不敢前。想见落笔时，气足而神全。非徒貌幽花，自写翠袖翩。每思弃尘务，从君事丹铅。岂期不我顾，倏忽长相捐。一恸云为愁，梁月藏婵娟。
寄启姬云閒
作者：林以宁
朝代：清

泖上浮家小结庐，水轩竹槛称幽居。问人新借簪花帖，教婢閒钞相鹤书。蚁子避潮缘砚席，蟹奴沿月上阶除。清闺事事堪题咏，刻玉镂冰恐不如。
得夫子书
作者：林以宁
朝代：清

经年别思多，得书才尺幅。为爱意缠绵，挑镫百回读。
忆父禹都
作者：林以宁
朝代：清

晓登百尺楼，遥望中条山。天际有白云，日夕自往还。去来何寥邈，引领难追攀。谁云生女好，少长违亲颜。岂不眷庭闱，安能事间关。问寝久疏阔，视膳良以艰。回步循南陔，踯躅涕汍澜。
柴季娴索诗赋答
作者：林以宁
朝代：清

春风吹暖杏花香，试拂鸾笺写断肠。每见远山思黛色，时从落月想容光。别来几度梅如雪，愁绪萦怀鬓欲霜。为报故人休索句，砚田惭我已全荒。
梦游桃花源
作者：林以宁
朝代：清

理棹石濑口，洞壑极深窅。白日翳层壁，倏然露林杪。初行不见人，仄径碍飞鸟。忽逢林木尽，水竹四环绕。茅屋三两间，鸡声出林表。主人闻客来，揽衣起相劳。笋蕨为我设，粳粱供我饱。白鹤翔天风，游鱼戏清沼。宛若素所历，朅来胡不早。怅惘尘世事，朗彻惬怀抱。高丘谁沈沦，阿阁孰倾倒。魏晋不复知，以下更何道。叹息武陵人，悠悠竟终老。
渡伊洛合流
作者：林以宁
朝代：清

历尽山川险，方知行路难。寒风鸣大谷，怪石激流湍。歧路心常怯，穷途泪未乾。波光应笑我，独自上河干。
独夜吟
作者：林以宁
朝代：清

蕉心未展桐花老，春社才临燕声小。屋角阴云冻天色，雨脚斜侵砌草织。暮寒压梦梦不成，耳边哀角呜呜鸣。幽房鬼逼兰釭凝，床头玉盏敲红冰。斫桂烧云老不死，夜乌啼杀晓乌起。独茧抽丝结绣襦，侬心未卜郎心似。开帘蜡树烟依微，海燕宾鸿相背飞。孤吟起坐各无赖，昨夜邻家夫婿归。
画竹
作者：林以宁
朝代：清

新竹出短篱，亭亭如织翠。明月升东轩，竹影宛在地。铜砚磨松煤，濡毫写其意。清幽固可嘉，爱此坚贞志。
秋暮宴集愿圃分韵
作者：林以宁
朝代：清

早起登临玉露瀼，画楼高处碧云凉。池边野鸟啼寒雨，篱外黄花媚晓妆。斜倚红阑同照影，閒挥绿绮坐焚香。溯洄他日重相访，一片蒹葭秋水长。
秋蝉
作者：林以宁
朝代：清

昨夜凉风届节初，园亭景物渐萧疏。高枝坠露堪承饮，深树微云可卜居。秦女支砧秋半急，卫娘小鬓夜来梳。遐情自足传霄汉，不逐金梧下玉除。
谷雨
作者：林以宁
朝代：清

镜台流影射窗纱，风到檐前柳脚斜。竹架整书除脉望，春池洗砚乱蘋花。桑浓蚕子犹悬箔，日暖蜂干早放衙。童子佩壶寻涧水，涤瓯明日试新茶。草草深闺度岁华，生平不解问桑麻。沿篱野豆初牵蔓，绕砌山桃半欲花。细雨渍成杨柳色，暖风催放牡丹芽。村姬结束新螺髻，傍晓比邻唤采茶。
谷雨·其一
作者：林以宁
朝代：清
体裁：诗

镜台流影射窗纱，风到檐前柳脚斜。竹架整书除脉望，春池洗砚乱蘋花。桑浓蚕子犹悬箔，日暖蜂干早放衙。童子佩壶寻涧水，涤瓯明日试新茶。
谷雨·其二
作者：林以宁
朝代：清
体裁：诗

草草深闺度岁华，生平不解问桑麻。沿篱野豆初牵蔓，绕砌山桃半欲花。细雨渍成杨柳色，暖风催放牡丹芽。村姬结束新螺髻，傍晓比邻唤采茶。
赠宛琼女史
作者：林以宁
朝代：清

月中仙人结璘子，银海回风漾空翠。广寒青桂生紫芽，水蟾蚀作鸳鸯字。清光独夜照三吴，采香泾畔多名姝。日射帘旌金鹊尾，春窗睡足红氍毹。蜀纸新裁鸾凤帖，同心重绾菖蒲叶。玉寒手擘荔枝浆，镫红酒晕芙蓉颊。风剪春英碎粉霞，幻作衣间双蛱蝶。绿云？鬌黄金珰，方空半臂凝脂香。瑶岛承恩夕宴罢，寒星乱落参差光。
赠宛琼女史
作者：林以宁
朝代：清
体裁：古风

月中仙人结璘子，银海回风漾空翠。广寒青桂生紫芽，水蟾蚀作鸳鸯字。清光独夜照三吴，采香泾畔多名姝。日射帘旌金鹊尾，春窗睡足红氍毹。蜀纸新裁鸾凤帖，同心重绾菖蒲叶。玉寒手擘荔枝浆，镫红酒晕芙蓉颊。风剪春英碎粉霞，幻作衣间双蛱蝶。绿云�鬌黄金珰，方空半臂凝脂香。瑶岛承恩夕宴罢，寒星乱落参差光。
钱塘观潮
作者：林以宁
朝代：清

气以三秋肃，江因九折名。海门环凤阙，半曜拱神京。舟楫三都会，鱼盐百货盈。凉飙随舵发，新月傍船行。共指潮生候，争看雾气横。篙师屏息待，渔子放舟迎。海外千山合，江边万谷鸣。蜃楼惊变幻，鲛室忽晶莹。鱼沫翻珠佩，腥涎喷水精。玉山高作垒，雪浪俨如城。似有冯夷鼓，长驱掉尾鲸。前茅从赤鲤，后队亦青旌。自可吞溟渤，何烦洗甲兵。蛟宫图广袤，蚁垤敢争衡。久欲寻天汉，频思访玉清。乘槎常不达，浮海竟无成。近睹三江险，方知六宇平。奇观书短韵，尺幅海涛生。
题黄鹤楼
作者：林以钺
朝代：清
体裁：联

人笑我长眠，世上那堪睁眼看；我叹人尽梦，道旁曾借枕头来。
书室联
作者：林传甲
朝代：清
体裁：联

舆地第一，算术第二；绘图数百，演表数千。
堂联
作者：林传甲
朝代：清
体裁：联

眼前世态新花样；身外虚名旧布衣。
祖龛柱联
作者：林传甲
朝代：清
体裁：联

二十年前，谁识孤儿能自立；八千里外，且欣游子亦归来。
门联
作者：林传甲
朝代：清
体裁：联

书著万馀言，聊当鼓吹；文成十三艺，不待铺张。
门联
作者：林传甲
朝代：清
体裁：联

科名唐进士；道学宋先儒。
自题后门联
作者：林伯桐
朝代：清
体裁：联

尽留地步余前面；须识天心在后头。
合尊饯岁列宾筵文宴清娱踵昔贤都下名流罗俊及盘中方物品芳鲜腊残才换大寒节景淑先来小尽年满室春花占得气春风取次更留连·其一
作者：林佶
朝代：清
体裁：七言律诗

图书插架笏堆床，扫地焚香雅兴长。久识中原文献在，更占黄道斗杓光。韦门相业诗三世，王氏通天帖一囊。韩范功名燕许笔，几家阀阅敢论量。
合尊饯岁列宾筵文宴清娱踵昔贤都下名流罗俊及盘中方物品芳鲜腊残才换大寒节景淑先来小尽年满室春花占得气春风取次更留连·其三
作者：林佶
朝代：清
体裁：七言律诗

人中麟凤文中虎，霞蔚云蒸聚此都。岁序峥嵘忽已晚，风尘荏苒孰相娱。汾香沧辣频开瓮，滦鲤莱鸡更饬厨。促席从公谈旧事，新诗传与后人图。
合尊饯岁列宾筵文宴清娱踵昔贤都下名流罗俊及盘中方物品芳鲜腊残才换大寒节景淑先来小尽年满室春花占得气春风取次更留连·其二
作者：林佶
朝代：清
体裁：七言律诗

十年踪迹等浮萍，六载残冬客上京。略见风流前辈韵，犹闻宛洛旧人情。时当岁杪周星转，运际承平四海清。东阁留宾守除夕，楷模还仰继仪型。
宴集诗
作者：林佶
朝代：清
体裁：古风

忆昔初至吴，公方理藩政。春风绿牡丹，薇省联高咏。尔时东南士，望公如斗柄。嗣闻抚西江，笳鼓赋竞病。潜消反侧心，深契湖山性。及再移吴会，坐镇崇清静。文教事昭宣，繁华俗黜屏。节钺十三年，心比沧浪净。迩者陟天卿，喉舌巽申命。人才罗夹袋，铨叙澄明镜。素丝退食馀，风雅资涵泳。开尊集名流，守岁协家庆。簋陈方物错，缶挈醽醁迸。良会既欢骈，新诗绝幽夐。鼓吹张休明，激扬崇雅正。承平前辈韵，故事遥相映。怀新念旧欢，慰感忽交并。年华如转毂，岁月易驰骋。非公嗣芳徽，谁为煦冬凊。翻因雅集同，回溯流风盛。玉河请车下，半薧为寿竟。西涯有佳话，传闻生肃敬。惟公恢昔贤，赓飏弼明圣。燮调玉烛光，不弃短灯檠。爱古岂薄今，直道还孤行。走湜与僵籍，抗手得王并。序当小除前，论从月旦评。春生绿醑浓，寒泄缃梅靓。穷应送去休，福自邀新迎。东皇取次来，骢骑花间横。载和嬉春体，敢辞盘空硬。